‘Hearts of Harris 3.0 ‘ இசை நிகழ்ச்சிக்கான டிக்கெட்டுகள் விற்று தீர்ந்தன!

கோலாலம்பூர்,பிப் 18- இசையமைப்பாளர் ஹாரிஸ் ஜெயராஜின் ‘Hearts of Harris 3.0 ‘ மூன்றாவது இசைநிகழ்ச்சிக்கான டிக்கெட்டுகளும் நேற்று விற்பனைக்கு வந்த முதல் நாளே விற்று முடிக்கப்பட்டன.

நேற்று மதியம் மணி 2-க்கு  அந்த இசைநிகழ்ச்சிக்கான 10,361 டிக்கெட்டுகள் இணையம் வழி விற்பனைக்கு திறக்கப்பட்ட வேளை,  அந்த டிக்கெட்டுகள் இரவுக்குள் விற்று முடிக்கப்பட்டு விட்டதாக ,  இசை நிகழ்ச்சியின் ஏற்பாட்டாளரான malikstreams நிறுவனம் தெரிவித்தது.

இதனிடையே, மூன்றாவது இசை நிகழ்ச்சிக்கான டிக்கெட்டுகளும் வந்த வேகத்துலயே விற்கப்பட்டு விட்டுதால் , இம்முறையும் அந்த டிக்கெட்டுகள் வாங்க முடியாமல் போயிருக்கும் ஹரிசின் ரசிகர்கள் தங்களது ஏமாற்றத்தை வெளிப்படுத்தியுள்ளனர்.

ஹாரிஸ்-சின்  மூன்றாவது இசை நிகழ்ச்சி ஜூன் 17-ஆம் தேதி புக்கிட் ஜாலில் Axiata அரங்கில் நடைபெறவிருக்கிறது. இவ்வாண்டிலேயே மலேசியாவில் ஹாரிஸ் நடத்தும் மூன்றாவது இசை நிகழ்ச்சி அதுவாகும்.

இதனிடையே,  பென்னி தயால், நரேஷ் ஐயர், ஹரிஷ் ராகவேந்திரா, கிரீஷ், ஹரிச்சரன், சைந்தவி என மிகப்பெரிய நட்சத்திரப் பட்டாளங்களுடன் நாளை தனது  இசையால் அரங்கை அதிர வைக்கவிருக்கின்றார் ஹாரிஸ் ஜெயராஜ்.

 Tags
'Hearts of Harris 3.0 '

Tickets sold out


காதலியை அடித்து கொன்ற ஆடவன் கைது.

ஈப்போ, ஜூன் 29 – ஈப்போ, தாமான் சோங் சூனில் உள்ள ஒரு கடை வீட்டொன்றில் கடந்த சனிக்கிழமை தனது காதலியை அடித்துக் கொன்ற குற்றத்திற்காக ஓர் ஆடவனை போலீஸ் கைது செய்துள்ளது.

அதனை தொடர்ந்து தனது காதலியான 24 வயது , ஷாவானி அப்துல்லாவை (Shahwani Abdullah), தாம் துடைப்பை கட்டையால் அடித்ததை ஒப்பு கொண்டதை அடுத்து போலீஸ் அவனை கைது செய்துள்ளனர்.

குற்றவாளியென கருதப்படும் 23 வயது , சைனி இர்வாண்டி சோபியன் சானி (Saini Irwandy Sofian Sani) மீது நீதிமன்றத்தில் குற்றச்சாட்டுகள் வாசித்த போது வாக்குமூலமும் ஏதும் அளிக்கவில்லை.

முறையான தடயவியல் மற்றும் இரசாயன அறிக்கை கிடைக்கும் வரை இவ்வழக்குஆகஸ்ட் 30-ஆம் தேதிக்கு தள்ளுபடி செய்யப்பட்டுள்ளது.

 Tags
bunuh teman wanita

didakwa

Pembantu kedai


ஏப்ரல் முதல் அமலுக்கு வருகிறது  புதிய 10 விழுக்காடு விற்பனை வரி

கோலாலம்பூர், ஜன 9 – இவ்வாண்டு ஏப்ரல் முதலாம் தேதி முதல் புதிய விற்பனை வரியை மலேசியர்கள் செலுத்தவிருக்கின்றனர் .

வெளிநாடுகளில் இருந்து இறக்குமதி செய்யப்படும், 500 ரிங்கிட்டுக்கும் கீழ் மதிப்புடைய பொருட்களை ஒவ்வொரு முறையும் நீங்கள் வாங்கும் போது , அந்த பத்து விழுக்காடு அதிகமான தொகையை மலேசியர்கள் செலுத்த வேண்டியிருக்கும்.

இணையம் வாயிலாக விற்கப்பட்டு, வெளிநாடுகளில் இருந்து மலேசியாவில் இருக்கும் வாடிக்கையாளர்களுக்கு விநியோகிக்கப்படும் பொருட்களுக்கு அரசாங்கம் அந்த 10 விழுக்காடு விற்பனை வரியை விதிக்கவிருக்கின்றது.

 Tags
10pc

April

below

extra

malaysians

online

overseas

Pay

RM500

shopping


ஐ.நாவின்  78 ஆவது  பொதுப் பேரவை மலேசிய பேராளர் குழுவிற்கு  அன்வார்  தலைமையேற்பார்

நியுயார்க், செப் 19 – ஐ.நாவின் 78 ஆவது பொதுப் பேரவையில் கலந்துகொள்ளும் மலேசிய பேராளர் குழுவிற்கு பிரதமர் டத்தோஸ்ரீ அன்வார் இப்ராஹிம் தலைமையேற்பார். பல்வேறு உலகத் தலைவர்களுடன் கலந்துகொள்ளும் அன்வார் முதல் முறையாக மலேசிய பிரதமர் என்ற முறையில் ஐ.நா பொதுப் பேரவையில் உரையாற்றவிருக்கிறார். உலகளாவிய நிலையிலான பருவ நிலை நெருக்கடி மற்றும் அதனை களைவதற்கான நடவடிக்கைகள் குறித்தும் அன்வாரின் உரை அமைந்திருக்கும் என கூறப்படுகிறது. மேலும் மலேசியாவின் Madani கொள்கை மற்றும் அது தொடர்பான செயல்முறை திட்டம் குறித்தும் அன்வார் உரையாற்றுவார் என வெளியுறவு அமைச்சர் டத்தோஸ்ரீ Zamry Abdul Kadir ஐ.நாவுக்கான மலேசியாவின் நிரந்தர அலுவலகத்தில் செய்தியாளர்களிடம் தெரிவித்தார்.

 Tags
PM Anwar to lead Malaysia’s delegation

to United Nations General Assembly in New York


அண்டை வீட்டு குடும்பத்தை விரட்ட தினமும் சிறுநீர் ஊற்றிய பெண் கைது

ஜகார்த்தா, ஜூன் 3 – தனது அண்டை வீட்டு குடும்பத்தை விரட்டி விட்டு, அந்த வீட்டை அபகரிக்க முயன்ற பெண் ஒருவரின் அருவருக்கத்தக்க செயல் அம்பலமாகிள்ளது.

அப்பெண் தினமும் அண்டை வீட்டு வளாகத்தில் சிறுநீரை ஊற்றும் காட்சி அங்குள்ள CCTV காமிராவில் பதிவாகியுள்ளது.

கடந்த 6 ஆண்டுகளாக, தன் வீட்டை அசுத்தப்படுத்தி அட்டூழியம் செய்த அப்பெண்ணின் செயலால் மன நிம்மதி இழந்திருந்த அண்டை வீட்டுக்காரர் போலிசில் புகார் செய்ததைத் தொடர்ந்து, அவர் கைது செய்யப்பட்டு ஒரு மாதம் சிறைத்தண்டனை விதிக்கப்பட்டுள்ளது.

விசாரித்ததில், பக்கத்து வீட்டில் முன்பு தனது தங்கை இருந்ததாகவும், அதன் பின்னர் வீடு தற்போது குடியிருக்கும் குடும்பத்திற்கு விற்கப்பட்டு விட்டதாகவும், ஆனால் அந்த வீட்டை தான் வாங்க நெடுநாட்களாகவே எண்ணம் கொண்டிருந்ததால் இவ்வாறு செய்ததாக கூறியுள்ளார் அப்பெண்.

 Tags
neighbor's house

urine


1,300  இந்தோனேசிய வீட்டுப் பணிப் பெண்கள்  விரைவில் நாட்டிற்குள் கொண்டு வரப்படுவார்கள்

கோலாலம்பூர், ஜன 30 – விரைவில் 1,300 இந்தோனேசிய வீட்டுப் பணிப் பெண்கள் நாட்டிற்குள் தருவிக்கப்படவிருக்கின்றனர்.

கடந்தாண்டு ஏப்ரல் முதல் நாட்டிற்குள் வேலை செய்ய 800 இந்தோனேசிய வீட்டுப் பணிப் பெண்கள் கொண்டு வரப்பட்டனர் . தற்போது கூடுதலாக மேலும் 1,000-கும் அதிகமானோர் கொண்டுவரப்படவிருப்பதாக மலேசியாவுக்கான இந்தோனேசிய துணை தூதர் Rossy Verona தெரிவித்தார்.

இதனிடையே, 2022 டிசம்பர் வரையில் குடிநுழைவு துறையுடன் பதிந்து கொண்ட மொத்தம் 3 லட்சத்து 93,000 இந்தோனேசிய தொழிலாளர்கள் நாட்டில் வேலை செய்வதாக அவர் கூறினார்.

கடந்தாண்டு ஏப்ரலில் மலேசியாவுக்கும் இந்தோனேசியாவுக்கும் இடையில் கையெழுத்தான கருத்திணக்க உடன்படிக்கையின் வாயிலாக, அவ்விரு நாடுகளுக்கு இடையில் தொழிலாளர் தருவிப்பு நடவடிக்கைகள் சுமூகமாக மேற்கொள்ளப்பட்டு வருவதாகவும் அவர் மேலும் குறிப்பிட்டார்.

அந்த கருத்திணக்க உடன்படிக்கையின் வாயிலாக, ஒரு இந்தோனேசிய வீட்டுப் பணிப்பெண்ணை தருவிக்கும் அதிகபட்ச செலவு 15,000 ரிங்கிட்டாக நிர்ணயிக்கப்பட்டுள்ளது. மேலும் ஒரு பணிப் பெண் , 6 பேருக்கும் மேற்போகாத ஒரு வீட்டில் மட்டுமே வேலை செய்ய முடியும். குறைந்தபட்சம் 1,500 ரிங்கிட் சம்பளம் மாதம் தொடங்கி 7-வது நாளில் வழங்கப்பட்டு விட வேண்டுமென குறிப்பிடப்பட்டுள்ளது.

 Tags
300

Another 1

domestic workers are expected

to be brought in


காதல் மோசடியால் 382 மில்லியன் ரிங்கிட் இழப்பு

கோலாலம்பூர் , ஜூலை 13 – கடந்த 2018-ஆம் ஆண்டு முதல் இவ்வாண்டு ஜூன் மாதம் வரை சுமார் 7,000 க்கும் மேற்பட்ட காதல் மோசடி குற்றங்கள் பதிவாகியுள்ள நிலையில் மொத்தம் 382 மில்லியன் ரிங்கிட் இழப்பு ஏற்பட்டிருக்கிறது.

இந்த காதல் மோசடியில் பெரும்பாலான தனித்து வாழும் பெண்கள் பதிப்படைந்துள்ளதாகவும்,

பாதிக்கப்பட்ட ஆண்கள் பல்வேறு காரணங்களுக்காக போலீசிடம் புகார் செய்ய விரும்பாத காரணத்தினால் இக்குற்றத்தின் எண்ணிக்கை அதிகரித்து வருவதாகவும் போலீசார் தெரிவித்துள்ளனர்.

தற்போது AI போன்ற மேம்பட்ட செயற்கை நுண்ணறி தொழிற்நுட்பங்களை பயன்படுத்தி சில பொறுப்பற்ற தரப்பினர் இது போன்ற மோசடிகளில் ஈடுபட்டு வருகின்றனர்.

எனவே தினசரி மின்னஞ்சலை பயன்படுத்தும் பொதுமக்கள் குறிப்பாக வணிகர்கள் கவனமாக இருக்க வேண்டும் என்பதோடு பெறப்படும் மின்னஞ்சல் உண்மையான விற்பனையாளர் அல்லது வாங்குபவரிடம் இருந்து வந்ததா என்பதை சரி பார்த்து கொள்ள வேண்டும் எனவும் பொதுமக்களுக்கு போலிஸ் அறிவுறுத்தியுள்ளது.

 Tags
mostly female victims

Over 7000 love

scams reported since 2018


இந்தியர் வர்த்தக தொழில்துறைகளில் வெளிநாட்டுத் தொழிலாளர் பிரச்சனை ;  தீர்வு காண பிரதமர் உத்தரவு

கோலாலம்பூர், மார்ச் 22 – இந்தியர்கள் பாரம்பரியமாக வர்த்தகம் செய்து வரும் ஜவுளி, பொற்கொல்லர், முடிதிருத்தும் ஆகிய 3 தொழில் துறைகளில் , வெளிநாட்டுத் தொழிலாளர் தருவிப்பு நிறுத்தப்பட்டுள்ள விவகாரம், பிரதமரின் கவனத்துக்கு கொண்டு செல்லப்பட்டது.

அதன் தொடர்பில் , ஒரு நல்ல தீர்வு காண்பதற்கான வழிமுறையை ஆராயும்படி மனித வள அமைச்சர் வி. சிவக்குமாரையும், உள்துறை அமைச்சர் Datuk Seri Saifuddin Nasution bin Ismail அவர் கேட்டுக் கொண்டிருக்கின்றார்.

அந்த தகவலை, கடந்த திங்கட்கிழமை பிரதமர் Dato’ Seri Anwar bin Ibrahim – மை நேரடியாக சந்தித்தபோது, அவரே உறுதிப்படுத்தியதாக, முன்னாள் மனிதவள அமைச்சரும் ,Ipoh Barat  நாடாளுமன்ற உறுப்பினருமான எம். குலசேகரன் தெரிவித்தார்.

 Tags
foreign

Kula

worker issue


கொள்ளைச்  சம்பவம்  வைரலானது

கோலாலம்பூர், பிப் 17 – கிள்ளான் தாமான் பெட்டாலிங்கில் இன்று பட்டப் பகலில் இந்தியர் குடும்பத்திற்கு சொந்தமான வீடு ஒன்றில் ஆயுதத்துடன் புகுந்த நான்கு கொள்ளையர்கள் அவ்வீட்டில் கொள்ளையடித்த பின்னர் வாஜா கார் ஒன்றில் தப்பிச் சென்றனர். அந்த கார் பின்னர் தாமான் பெட்டாலிங்கில் கைவிடப்பட்ட நிலையில் கண்டுப்பிடிக்கப்பட்டது. அந்த நான்கு சந்தேகப் பேர்வழிகளும் அங்கிருந்து மற்றொரு காரில் தப்பிச் சென்றதாக நம்பப்படுகிறது. அந்த கொள்ளைச் சம்பவத்தில் பயன்படுத்தப்பட்ட கார் சமூக வலைத்தளங்களில் இன்று வைரலானது. இந்த கொள்ளைச் சம்பவம் கிள்ளான் வட்டாரத்தில் இன்று மிகவு பரபரப்பாக பேசப்பட்டது.

 Tags
in Klang

Robery at

Taman Petaling


54,000 சீன நாட்டவர்களுக்கு மலேசிய குடியுரிமையா ? அது உண்மையில்லை – பாமி பாட்சில்

கோலாலம்பூர், ஆக 27 – ஒற்றுமை அரசாங்கம் 54,000 சீன நாட்டவர்களுக்கு மலேசிய குடியுரிமையை வழங்கவுள்ளதாக வெளிவந்திருக்கும் தகவலில் உண்மையில்லை என்கிறார் தொடர்பு மற்றும் பல்லூடக அமைச்சர் பாமி பாட்சில்

அந்த எண்ணிக்கை 2017ஆம் ஆண்டு முதல் 2022ஆம் ஆண்டு வரை நமக்கு கிடைத்த மலேசிய குடியுரிமை விண்ணப்பங்களின் எண்ணிக்கையாகும். இது குறித்து உள்துறை அமைச்சர் டத்தோ ஶ்ரீ சைபுடின் நசுத்தியோனும் விளக்கமளித்துள்ளார். 2017ஆம் ஆண்டு முதல் தற்போதுவரை 45 சீன பிரஜைகளுக்கு மட்டுமே மலேசிய குடியுரிமை வழங்கப்பட்டுள்ளதாக அவர் கூறியிருந்ததை மீண்டும் நினைவுறுத்தினார் பாமி பாட்சில்

இந்த குடியுரிமையும், கூட்டரசு அரசியலமைப்பின் 1964ஆம் ஆண்டு குடியுரிமை விதிமுறைகள் பின்பற்றியே வழங்கப்பட்டதாகவும் பாமி சுட்டிக்காட்டினார்.

அண்மையில், பெரிய அள்வில் சீன நாட்டவர்களுக்கு மலேசிய குடியுரிமையை மலேசியா வழங்கவுள்ளதாக தகவல்கள் வெளியாகியிருந்தது குறிப்பிடத்தக்கது.

 Tags
Allegations that 54000 Chinese nationals

says Fahmi

will be granted Malaysian citizenship untrue


இந்தியர்களை எளிதாக எடுத்துக் கொள்ளாதீர் – ராமசாமி எச்சரிக்கை

பினாங்கு, ஜூலை 30 – இந்நாட்டு இந்தியர்களை சீரிய முறையில் எடுத்துக் கொள்ளாமல் எளிதாக கருது விட வேண்டாம் என பேராசிரியர் ராமசாமி எச்சரித்துள்ளார்.

60 நாடாளுமன்றத் தொகுதிகளில் 10 முதல் 35 விழுக்காடு வரையில் உள்ள இந்தியர்கள் அங்கு வேட்பாளரின் வெற்றி தோல்வியை நிர்ணயிக்கும் சக்தி கொண்டவர்கள் என்பதை மறந்து விட வேண்டாம் என நினைவுறுத்தினார். கடந்த காலங்களில் தேசிய முன்னணியின் இருப்புத் தொகையாகவும் தற்போது பக்காத்தான் ஹராப்பானின் இருப்புத் தொகையாகவும் இந்தியர்களின் வாக்குகள் உள்ளதாக கருதப்படுகின்றன. ஆனால் அது முறையான ஆளுமை கொண்ட புதிய தலைமைத்துவம் வேறு இயக்கம் வழி வருகின்ற பட்சத்தில் அவர்களின் வாக்குகள் திசை மாறாலாம் என் ராமசாமி கூறினார். 2007 ஹிண்ராப் பேரணி அதற்கு உதாரணம் என அவர் சுட்டிக்காட்டினார். ஆகையால் இந்தியர்களின் சமூக பொருளாதார பிரச்சனைகளை களைய வேண்டிய கட்டாயம் பிரதமர் டத்தோ ஶ்ரீ அன்வாருக்கு உள்ளது. அவரின் வாக்குறுதிகளால் கவரப்பட்டு இந்தியர்கள் PKR மற்றும் DAP- பெரும் ஆதரவளித்து வருகின்றனர். அவ்வகையில் இந்தியர்களின் எதிர்ப்பார்ப்பை ஈடு செய்யும் சவாலை அன்வார் தற்போது எதிர்கொண்டுள்ளார். எத்தருணத்திலும் இந்தியர்களின் ஆதரவு திசை மாறாது என நினைத்து அவர்களை சீரிய முறையில் எடுத்துக் கொள்ளாமல் எளிதாக கருது விட வேண்டாம் என பேராசிரியர் ராமசாமி வலியுறுத்தியுள்ளார்.

 Tags
Don’t take Indians for granted

Ramasamy warns


மலேசிய  பொது மாஸ்டர்ஸ்  பேட்மிண்டன் போட்டி  லீ  ஷி ஜியா  2ஆவது சுற்றுக்கு  தேர்வு

கோலாலம்பூர், மே 25 – மலேசிய பொது மாஸ்டர்ஸ் பேட்மிண்டன் போட்டியில் தேசிய பேட்மிண்டன் விளையாட்டாளரான Lee Zii Jia ஆண்கள் ஒற்றையர் பிரிவில் இரண்டாவது சுற்றுக்கு தேர்வு பெற்றார். உலகின் 10 ஆம் நிலை ஆட்டக்காரரான

Lee Zii Jia 21 -12, 21-19, என்ற புள்ளிக் கணக்கில் சீனாவின் Lu Guangzu வை வீழ்த்தினார். இன்று நடைபெறும் இரண்டாவது சுற்றில் Lee Zii Jia தைவானின் Chico Aura வுடன் மோதுவார். மலேசியாவின் மற்றொரு ஆட்டக்காரரான Ng Tze Young

21-17, 16-21. 13-21 என்ற புள்ளிக் கணக்கில் ஜப்பானின் kento Nishimoto விடம் தோல்வி கண்டார்.

 Tags
it to second

Lee Zii Jia makes

round of malaysian open


தெஸ்லா  மலேசியாவின்  தலைமையகம்  இவ்வாண்டு  சிலாங்கூரில்  அமைக்கப்படும்   -பிரதமர் அன்வார் தகவல்

கோலாலம்பூர், ஜூலை 14 – Elon Musk கின் மலேசிய தலைமையகம் இவ்வாண்டு சிலாங்கூரில் அமைக்கப்படும் என பிரதமர் டத்தோஸ்ரீ அன்வார் இப்ராஹிம் தெரிவித்தார். இன்று காலை தெஸ்லா தலைமை செயல் அதிகாரி Elon Musk குடன் மெய் நிகர் மூலமாக நடத்திய சந்திப்புக்குப் பின் வெளியிட்ட அறிக்கையில் அவர் இதனை தெரிவித்தார். இந்த சந்திப்பில் SpaceX Senior இயக்குனர் Lauren Dreyer, முதலீடு, வாணிகம் மற்றும் தொழில்துறை அமைச்சர்

Tengku Zafrul Aziz , தொடர்பு மற்றும் இலக்கவியல் அமைச்சர் Fahmi Fadzil ஆகியோரும் கலந்துகொண்டனர். இந்த கூட்டம் 25 நிமிடங்களுக்கு நீடித்ததாக பிரதமர் அலுவலகம் தெரிவித்தது. மலேசியாவில் முதலீடு செய்வதற்கு Tesla செய்த முடிவு மற்றும் அந்நிறுவனத்தின் ஆர்வத்தை அன்வார் வரவேற்றார். அதோடு கூடிய விரைவில் மலேசியாவுக்கு வருகை புரிவதற்கும் Elon Musk தயாராய் இருப்பதாகவும் அன்வார் தெரிவித்தார்.

Tesla’s மலேசியாவின் தலைமையகத்தை மலேசியாவில் நியமிக்கும் அவரது முடிவுக்கு தாம் வாழ்த்து தெரிவித்ததோடு அந்த தலைமையகம் மற்றும் அதன் சேவை நிலையத்தை இவ்வாண்டு சிலாங்கூரில் அமைக்கும் திட்டத்திற்காகவும் Elon Musk கிற்கு அன்வார் தமது பாராட்டையும் வாழ்த்தையும் தெரிவித்துக் கொண்டார். வேகமான மற்றும் விரைவான இணைய சேவையை நடத்துவதற்கு முன்வந்துள்ள SpaceX சின் முடிவையும் நிதி அமைச்சருமான அன்வார் பாராட்டினார்.

 Tags
Hq to be set up in selngor

says PM

Tesla's Malaysian

this year


7 மாடியில் இருந்து விழுந்தும் அதிசயமாக உயிர்பிழைத்த இளம்பெண்

மெல்பர்ன், ஆகஸ்ட் 7 – ஆஸ்திரேலிய தலைநகர் மெல்போர்னில் ஏழு மாடி கட்டிடத்தில் இருந்து விழுந்து 20 வயது பெண் ஒருவர் அதிசயமாக உயிர் தப்பினார்.

அந்த இளம்பெண்ணுக்கு மருத்துவமனையில் பல உயிர்காக்கும் அறுவை சிகிச்சைகள் செய்யப்பட்டுள்ளன.

அவர் உயிர் பிழைத்திருப்பது அதிசயம் என்றாலும் தற்போது ஆபத்தான நிலையில்தான் இருப்பதாக மருத்துவமனை தெரிவித்துள்ளது.

 Tags
Australian Woman 20

critical

Survives Seven-Storey Fall Off Building


வாடிக்கையாளர்களை ‘ஜோகிட்’ ஆட சொன்ன அங்காடி வியாபார முகப்பை கூட உத்தரவு

கோலாலம்பூர், ஆகஸ்ட்டு 21 – புக்கிட் பிந்தாங்கில், Kunafa பலகாரத்தை பெற, வாடிக்கையாளர் ஒருவரை ஜோகிட் ஆட சொன்ன, அங்காடி வியாபார முகப்பை உடனடியாக மூட DBKL – கோலாலம்பூர் மாநகர் மன்றம் உத்தரவிட்டது.

அதோடு, முறையான அனுமதி இன்றி, அரபு இனிப்பு பலகாரங்களை விற்பனை செய்து வந்த அந்த வியாபார முகப்பிற்கு அபராதமும் விதிக்கப்பட்டது.

சம்பந்தப்பட்ட கடையில் பதார்த்தங்களை வாங்க செல்லும் வாடிக்கையாளர்கள், ஜோகிட் நடனம் ஆடும் காணொளிகள் வைரலானதை தொடர்ந்து, பரவலாக கண்டனம் எழுந்தது.

முன்னதாக, சோதனை வாயிலாக, முறையான அனுமதி இன்றி அந்த வியாபார மையம் செயல்பட்டு வந்தது கண்டுபிடிக்கப்பட்டதோடு, வேலை அனுமதி இல்லாத அந்நிய நாட்டவர்கள் அங்கு பணிப்புரிந்து வந்ததும் தெரிய வந்ததால், அம்மையம் உடனடியாக மூடப்பட்டதாக, கோலாலம்பூர் மாநகர் மையம் தெரிவித்துள்ளது.

 Tags
ditutup

Premis minta pelanggan berjoget

untuk dapatkan khunafa


19 வயது இளைஞர்  தெரு நாய்களை  துன்புறுத்தி   தீவைக்கும்   கொடுமை

கோலாலம்பூர், மார்ச் 30 – இளைஞர் ஒருவர் மூன்று வெவ்வேறு சம்பவங்களில் தெரு நாய்களை துன்புறுத்துவது மற்றும் அந்த பிராணிகளில் ஒன்றுக்கு தீவைக்கும் காட்சி சிசிடிவி ரகசிய கண்காணிப்பு கேமராவில் பதிவாகியுள்ளது. ஆகக்கடைசியாக இரண்டு நாட்களுக்கு முன் இந்த தாக்குதலை அந்த இளைஞர் மேற்கொள்ணடுள்ளார். ஜோகூர் பாருவில் வளர்ப்பு பிராணிகளின் கிளினிக்கிற்கு அருகேயுள்ள படிக்கட்டியின் கீழே தங்கியிருக்கும் நாய்கள் மீது பூ ஜாடியை அந்த ஆடவர் வீசுவதும் அந்த சிசிடிவியில் பதிவாகியுள்ளது.

காலில் தாக்கப்பட்டதால் காயத்திற்கு உள்ளானதாலும் தீவைக்கப்பட்டதால் உடலில் காயம் அடைந்த அந்த நாய்க்கு தற்போது சிகிச்சை வழங்கப்பட்டு வருகிறது. குறைந்தது ஆறு மாதங்களுக்கு அந்த நாய் நடமாட முடியாத சூழ்நிலைக்கு உள்ளாகியிருப்பதாக தெரு நாய்களுக்கு அடைக்கலம் தேடும் இடத்தை ஏற்படுத்திவரும் My Forever என்ற அமைப்பு தெரிவித்துள்ளது. இச்சம்பவம் தொர்பாக போலீசிலும் புகார் செய்யப்பட்டுள்ளது.

 Tags
abusing

caught

man

on CCTV

setting fire

to dogs


இரட்டை கோட்டை முந்தி சென்ற நாடாளுமன்ற உறுப்பினரின் கார் ; ஓட்டுனருக்கு அபராதம்

பெர்மாய்சூரி , ஜூலை 5 – நாடாளுமன்ற உறுப்பினரின் கார் ஓட்டுநர் ஒருவர் கடந்த ஞாயிற்றுக்கிழமை மதியம் 3:40 மணியளவில் , ஜாலான் கோலா திரங்கானு – கோத்தா பாரு சாலையில் , இரட்டை கோட்டில் முந்திச் சென்றுள்ள கண்ணொளி சமூக வலைத்தளத்தில் வைரலாகியுள்ளது.

அதனை அடுத்து, அந்த 30 வயதுடைய கார் ஓட்டுனருக்கு போலீசார் அபராதத்தை வழங்கியுள்ளனர்.

இதனை குறித்து சம்பந்தப்பட்டவரிடம் விசாரித்த போது அந்த கார் அவரது முதலாளிக்கு சொந்தமானது மற்றும் அக்காரினுள் 50 கிலோ எடை கொண்ட இறைச்சியை ஓர் இடத்திற்கு ஏற்றி சென்றுள்ளதாக விசாரணையில் தெரிய வந்துளது.

இறைச்சி கெடமால் தவிர்க்க அந்நபர் வாகனத்தை வேகமாக செலுத்தியுள்ளதாக அவர் கூறியுள்ளார்.

 Tags
berkembar

disaman

Memotong di garisan

pemandu ahli Parlimen


வளிமண்டலத்தில் துளையை ஏற்படுத்திய ஸ்பேஸ் எக்ஸ் விண்கலம்

ஜூலை 26 – எலான் மஸ்க்கின் ஸ்பேஸ் எக்ஸ் நிறுவனத்தால் விண்ணில் ஏவப்பட்ட விண்கலம் ஒன்று, வளிமண்டலத்தின் அயனோஸ்பியரில் (Ionosphere) துளையை ஏற்படுத்தியதாக பாஸ்டன் பல்கலைக்கழகத்தின் பேராசிரியர் ஒருவர் அதிர்ச்சி தகவலை வெளியிட்டுள்ளார்.

கடந்த 19ஆம் தேதி ஸ்பேஸ் எக்ஸின்

பால்கன்-9 விண்கலம் விண்ணில் ஏவப்பட்டபோது, நிலத்தில் இருந்து 286 கிலோ மீட்டர் தொலைவில் இளஞ்சிவப்பு நிறத்திலான ஒளி தோன்றியதாக கூறப்படுகிறது.

அதிவேக செயல்பாடு காரணமாக

இது வளிமண்டலத்தில் உள்ள அயனோஸ்பியரில் தற்காலிக துளையை ஏற்படுத்தியதாக இயற்பியல் பேராசிரியர் பெளம்கார்டனர் (Baumgardner) தெரிவித்துள்ளார்.

சூரியனிடம் இருந்து பெறப்படும்

புற ஊதாக்கதிர்களை இந்த அயனோஸ்பியர் உறிஞ்சி, அதை அப்படியே பூமிக்கு அனுப்பாமல் மனிதர்களை பாதுகாக்கும் நிலையில்,

தற்போது இந்த இடையூறுகளால் அது தடைபடுவதாக குறிப்பிடுகிறார்.

“எலான் மஸ்கின் ஸ்பேஸ் எக்ஸ் விண்கலம் சுற்றுச்சூழலுக்கு கேடு விளைவிப்பது இது முதல்முறை அல்ல” என்றும் அவர் கூறினார்.

 Tags
Elon Musk's SpaceX rocket

in Ionosphere

punches hole


நோயாளியை ஏற்றிச் செல்லும் போது, வழியில் நிறுத்தி “பீசாங் கோரிங்” வாங்கிய ஆம்புலன்ஸ் ஓட்டுனர் ; வலுக்கும் கண்டனம்

பேங்கோக், அக்டோபர் 19 – நோயாளியை ஏற்றிச் செல்லும் போது, சாலையோர வியாபாரி ஒருவரிடமிருந்து “பீசாங் கோரிங்” வாழைப்பழ பலகாரங்களை வாங்கிய ஆம்புலன்ஸ் ஓட்டுனர் ஒருவர் சர்ச்சையில் சிக்கியுள்ளார்.

அச்சம்பவம் தொடர்பில், முழு விசாரணை நடத்துமாறு, தாய்லாந்து, நாகோன் நயோக்கிலுள்ள, மருத்துவமனை ஒன்று உத்தரவிட்டுள்ளது.

அதோடு, சம்பவத்தின் போது அந்த ஆம்புலன்சில் இருந்த 64 வயது நோயாளியின் குடும்பத்தாரிடமும், மருத்துவமனை நிர்வாகம் மன்னிப்புக் கேட்டுக் கொண்டுள்ளது.

மூன்று வினாடி மட்டுமே ஆம்புலன்ஸ் சாலையோரத்தில் நிறுத்தப்பட்டதாகவும், மருத்துவமனை நிர்வாகம் விளக்கமளித்துள்ளது.

கடந்த வெள்ளிக்கிழமை, சம்பந்தப்பட்ட நோயாளி, மூச்சுத் திணறல் காரணமாக, ஆம்புலன்ஸ்சில் மருத்துவமனைக்கு கொண்டு செல்லப்படும் வழியில், அச்சம்பவம் நிகழ்ந்தது.

அப்பொழுது, தனது தந்தையுடன் ஆம்புலன்சில் இருந்த அந்த முதியவரின் 32 வயது மகள், ஆம்புலன்ஸ் ஓட்டுனரின் அந்த அலட்சியமான செயலை நேரில் கண்டதாக கூறப்படுகிறது.

அப்பெண் அச்சம்பவம் குறித்து மருத்துவமனை நிர்வாகத்திடம் புகார் அளித்துள்ளார். எனினும், அவர்கள் அதனை கண்டு கொள்ளவில்லை என்பதால், சமூக ஊடகத்தில் பதிவிட்டதை தொடர்ந்து, அச்சம்பவம் வைரலாகி, கடும் கண்டங்களை பெற்று வருகிறது.

மூச்சுத் திணறல் காரணமாக மருத்துவமனையில் அனுமதிக்கப்பட்ட நோயாளி குணமடைந்து மறுநாளே வீடு திரும்ப அனுமதிக்கப்பட்டார் என்பது குறிப்பிடத்தக்கது.

 Tags
berhenti ambil

ketika bawa pesakit

Pemandu ambulans

pisang goreng


மித்ராவின்  புதிய தலைவராக  ரமணன் ராமகிருஷ்ணன்   நியமிக்கப்பட்டுள்ளார்

கோலாலம்பூர், ஏப் 19- பிரதமர் துறையின் கீழ் செயல்படும் மித்ரா எனப்படும் மலேசிய இந்திய சமூகத்தின் உருமாற்ற பிரிவின் சிறப்பு தலைவராக டத்தோ ரமணன் ராமகிருஷ்ணன் நியமிக்கப்பட்டுள்ளார். சுங்கை பூலோ நாடாளுமன்ற உறுப்பினரான ரமணன் இன்று காலை 9 மணியளவில் தொடங்கிய மித்ராவின் முதலாவது கூட்டத்திற்கு தலைமையேற்றார். மித்ரா செயற்குழுவுக்கான நியமனங்களை பிரதமர் டத்தோஸ்ரீ அன்வார் இப்ராஹிம் முடிவு செய்ததாக தகவல்கள் வெளியாகின. ம.இ.காவின் மத்திய செயற்குழு உறுப்பினர் செனட்டர் டத்தோ சி.சிவராஜ், கிள்ளான் நாடாளுமன்ற உறுப்பினர் கணபதி ராவ் வீரமான், சிகமாட் நாடாளுமன்ற உறுப்பினர் R. யுனேஸ்வரன் மற்றும் மித்ரா தலைமை இயக்குனர் ரவிந்திரன் நாயர் ஆகியோரும் இக்குழுவின் உறுப்பினர்களாக இடம்பெற்றுள்ளனர். கடந்த ஆண்டு செப்டம்பர் மாதம் ம.இ.காவின் தேசிய தலைவர் டான்ஸ்ரீ SA விக்னேஸவரன் கேட்டுக்கொண்டதை தொடர்ந்து மித்ராவை பிரதமர் துறையின் கீழ் முன்னாள் பிரதமர் பிரதமர் டத்தோஸ்ரீ இஸ்மாயில் சப்ரி யாக்கோப் கொண்டுவந்தார்.

 Tags
new Mitra Chairman

Ramanan Ramakrishnan appointment


திருவோணம் கொண்டாடும்  மலேசிய  மலையாளிகள் சமூகத்திற்கு  வணக்கம்  மலேசியாவின்  திருவோண நல்வாழ்த்துக்கள்

கோலாலம்பூர், ஆக 29 – இன்று மலேசியா உட்பட உலகம் முழுவதிலும் உள்ள மலையாள சமூகத்தினர் திருவோணம் பண்டிகையை மிகவும் சிறப்பாக கொண்டாடுகின்றனர். வாமன அவதாரம் எடுத்த திருமால் மகாபலி மன்னனை அழித்ததும், அந்த மகாபலி மன்னன் ஆண்டிற்கு ஒரு முறை ஆவணி திருவோண தினத்தில் தனது மக்களை பார்க்க வருவதுமே திருவோண பண்டியையாகும். இந்த பண்டிகையை கேரள மக்கள் 10 நாட்கள் கொண்டாடுகின்றனர். திருவோண பண்டிகையை அறுவடை திருநாள் என்றும் அழைப்பார்கள். கொல்லவர்ஷம் என்ற மலையாள ஆண்டின் முதல் மாதமான சிங்கம் மாதத்தில் ஓண விழா கொண்டாடப்படுகிறது. இன்று திருவோணப் பண்டிகையை சிறப்பாக கொண்டாடும் மலேசிய மலையாளிகள் சமூகத்திற்கு வணக்கம் மலேசியா திருவோண நல்வாழ்த்துக்களை தெரிவித்துக்கொள்வதில் மகிழ்ச்சி அடைகிறது.

 Tags
for all malayalis

haapy Onam


தஜிகிஸ்தானில்   நில நடுக்கம்

முர்கோப் , பிப் 23 – தஜிகிஸ்தானில் ரெக்டர் கருவியில் 6.8 அளவில் பதிவான நிலநடுக்கம் ஏற்பட்டுள்ளதாக அமெரிக்க புயியியல் ஆய்வு மையம் தெரிவித்துள்ளது. உள்ளூர் நேரப்படி இன்று விடியற்காலை மணி 5,27 அளவில் அந்த நிலநடுக்கம் உலுக்கியது. எனினும் இந்த நில நடுக்த்தினால் மக்களுக்கு பெரும் அளவிலான உயிர்ச்சேதம் மற்றும் பொருட்சேதம் எதுவும் ஏற்படவில்லை னெ கூறப்பட்டது. அந்த நிலநடுக்கம் தஜிகிஸ்தானின் முர்கோப் நகருக்கு மேற்கே 67 கிலோமீட்டர் தொலைவில், 20 கிலோமீட்டர் ஆழத்தில் ஏற்பட்டது.

 Tags
6.8 Magnitude

eastern Tajikistan

quake hits


பிரதமரை   சிறுமைப்படுத்தி   ஆடவர் ஆற்றிய உரை குறித்து   போலீஸ் விசாரணை

கோலாலம்பூர், மார்ச் 12- ஜாலான் டூத்தா நீதிமன்றத்திற்கு  வெளியே வாகனத்தில் நின்றுகொண்டு பிரதமர் டத்தோஸ்ரீ அன்வாரை சிறுமைப்படுத்தும் வகையில் ஆடவர் ஒருவர் ஆற்றிய உரை குறித்து  போலீசார் விசாரணையை மேற்கொண்டு வருகின்றனர்.

அந்த ஆடவரின் உரையைக் கொண்ட காணொளி    Tik Tok க்கில் பதிவேற்றம் செய்யப்பட்டதாக    Sentul  மாவட்ட  போலீஸ் தலைவர்  துணை கமிஷனர்  Beh Eng Lai    தெரிவித்தார்.

அந்த ஆடவர் ஒலிபெருக்கியியின் மூலம் நடப்பு அராங்கத்தின்  நிர்வாகத்தை  கேள்வி எழுப்பும் வகையில்   மிகவும் வேகமாக உரையாற்றுவதை அந்த  காணொளியில் காண முடிகிறது.

வெள்ளிக்கிழமையன்று  டான்ஸ்ரீ முஹிடின் யாசினுக்கு எதிரான   நீதிமன்றத்தில் குற்றச்சாட்டு கொண்டுவரப்பட்டபோது  அந்த ஆடவர் இந்த நடவடிக்கையில் ஈடுபட்டதாக  Beh Eng Lai   தெரிவித்தார்.

 Tags
the man's insulting speech

The police investigate

to the Prime Minister


தீபகற்ப மலேசியாவில் இரண்டு இடங்களில் காற்றின் மாசு பாடு ஆரோக்கிமற்றதாக இருந்தது

கோலாலம்பூர், அக் 11 – இன்று காலை 9 மணி வரை தீபகற்ப மலேசியாவில் இரண்டு இடங்களில் காற்றின் மாசுபாடு ஆரோக்கியமற்றதாக இருந்ததாக சுற்றுச்சூழல் துறையின் காற்று தூய்மைக்கேடு குறியீடு நிர்வாகம் தகவல் வெளியிட்டது.

மலாக்காவில் புக்கிட் ரம்பாயில் காற்றின் தூய்மைக் கேடு குறியீடு 153 ஆகவும் மற்றும் ஜோகூர் லார்க்கினில் காற்றின் தூய்மைக் குறியீடு 126 ஆகவும் இருந்ததாக கூறப்பட்டது. இதுதவிர இதர 57 இடங்களில் காற்றின் மாசுபாடு குறியீடு 51-க்கும் 100-க்குமிடையே உள்ளன.

இதர ஒன்பது இடங்களில் காற்றின் தூய்மைக்கேடு குறியீடு 50-க்கும் குறைவான நிலையில் உள்ளன. நாடு முழுவதிலும் 68 இடங்களில் காற்றின் தூய்மைக்கேடு குறித்து கண்காணிக்கப்பட்டு வருவதால் ஒரு மணிநேரத்திற்கு ஒருமுறை காற்றின் தூய்மைக்கேடு குறியீடு தரவுகள் வெளியிடப்படும் என அறிவிக்கப்பட்டுள்ளது.

 Tags
Bukit Rambai

catat

IPU

Larkin

pagi

tidak sihat


B40 பிரிவினருக்கான  அரசாங்க  நன்கொடை பணம் நாளை முதல்  வழங்கப்படும் – பிரதமர்

கோலாலம்பூர், ஜன 16 – B40 குறைந்த வருவாய் பெறும் மக்களுக்கான ரொக்க உதவி , இனி STR – Rahmah ரொக்க நன்கொடை என அறியப்படுமென பிரதமர் டத்தோ ஶ்ரீ அன்வார் இப்ராஹிம் தெரிவித்தார்.

மேலும், மக்களின் நிதிச் சுமையைக் குறைப்பதற்காக அந்த முதல் கட்ட நன்கொடை, மார்ச்சில் திட்டமிட்டதைக் காட்டிலும், முன்கூட்டிய இந்த மாதம் ஜனவரியிலே வழங்கப்படுமென அவர் கூறினார்.

நாளை முதல் கட்டம் கட்டமாக, அந்த நன்கொடை தகுதி பெற்ற 87 லட்சம் பேரின் பதிவு பெற்ற வங்கி கணக்கில் சேர்க்கப்படும்.

அதன் படி 40 லட்சம் குடும்பத் தலைவர்கள் 300 ரிங்கிட்டும், 12 லட்சம் மூத்த குடிமக்களும் துணையில்லாதவர்களும் 100 ரிங்கிட்டும், திருமணம் செய்துக் கொள்ளாத 35 லட்சம் பேர் 100 ரிங்கிட்டும் பெறுவார்கள் என பிரதமர் குறிப்பிட்டார்.

 Tags
8.7 million

B40 group

receive Rahmah Cash Donation

tomorrow


PLUS நெடுஞ்சாலையில் போக்குவரத்துக்கு எதிராக மோட்டார் சைக்கிளை ஓட்டியதால் வைரலான நபர் ; போலீஸ் வலைவீச்சு

ஈப்போ, ஜூலை 3 – PLUS நெடுஞ்சாலையில், ஈப்போ சாலை கட்டண சாவடிக்கு அருகே, தென் மாநிலங்களை நோக்கி செல்லும் பாதையில், போக்குவரத்துக்கு எதிராக மோட்டார் சைக்கிளை ஓட்டியதால் வைரலாக நபரை போலீசார் தேடி வருகின்றனர்.

கடந்த ஞாயிற்றுகிழமை, “முகநூல் நேரலையின் போது, போக்குவரத்துக்கு எதிராக பயணமான மோட்டார் சைக்கிளோட்டி” என தலைப்பிடப்பட்டிருந்த பதிவு ஒன்றை போலீசார் அடையாளம் கண்டதாக, ஈப்போ மாவட்ட போலீஸ் தலைவர் ACP யாஹ்யா ஹசான் தெரிவித்தார்.

நேற்று காலை மணி 11-க்கும் 11.15-க்கும் இடைப்பட்ட நேரத்தில், போக்குவரத்து நிலவரம் குறித்து நேரலை நிகழ்ச்சியை பதிவுச் செய்துக் கொண்டிருந்த செய்தியாளர் ஒருவர் அந்த மோட்டார் சைக்கிளோட்டியை பதிவுச் செய்தது, தொடக்க கட்ட விசாரணையில் தெரிய வந்துள்ளது.

வாகனமோட்டிகள் இன்னமும் போக்குவரத்துக்கு எதிராக பயணிக்கும் சம்பவங்களை போலீஸ் கடுமையாக கருதுகிறது. அதனால், அச்சம்பவம் தொடர்பில், விசாரணை அறிக்கை திறக்கப்பட்டுள்ள வேளை ; சம்பந்தப்பட்ட மோட்டார் சைக்கிளோட்டியை அடையாளம் காணும் நடவடிக்கைகளும் துரிதப்படுத்தப்பட்டுள்ளன.

குற்றம் நிரூபிக்கப்பட்டால், ஐந்தாண்டுகளுக்கு குறையாத சிறைத் தண்டனையும், ஐயாயிரம் ரிங்கிட்டுக்கு குறையாத அபராதமும் விதிக்கப்படலாம்.

அச்சம்பவம் தொடர்பில் தகவல் அறிந்த பொதுமக்கள் போலீசாரை தொடர்புக் கொள்ளுமாறும் யாஹ்யா கேட்டுக் கொண்டார்.

முன்னதாக, மோட்டார் சைக்கிளோட்டி ஒருவர், போக்குவரத்துக்கு எதிராக பயணிக்கும் காட்சி, Sinar Harian முகநூல் நேரலையில் இடம்பெற்றிருந்தது.

சம்பந்தப்பட்ட ஆடவரை எச்சரிக்கும் வகையில் வாகனமோட்டிகள் சிலர் “ஹாரன்களை” ஒலிக்கச் செய்யும் சத்தமும் அந்த காணொளியில் பதிவாகியிருந்தது குறிப்பிடத்தக்கது.

 Tags
di Lebuhraya PLUS

Penunggang motosikal

Polis cari

tular lawan arus


மாநிலத் தேர்தல்; PH-BN கூட்டணியின் மோசமான அடைவுநிலைக்கு மலாய்க்காரர்களை குறை சொல்ல வேண்டாம்  – அன்வார்

கோலாலம்பூர், ஆக 17 – மாநில தேர்தல்களில் பக்காதான் ஹராப்பான் – பாரிசான் நேஷனல் கூட்டணியில் மோசமான அடைவுநிலைக்கு மலாய்க்காரகள்தான் காரணம் என்பதை என்னால் ஏற்றுக் கொள்ள முடியாது என கூறியுள்ளஅர் பிரதமர் அன்வார் இப்ராஹிம்.

மலாய்க்காரர்கள் அதிகம் உள்ள தொகுதிகள் பக்காதான் ஹராப்பான் – பாரிசான் நேஷனல் கூட்டணி தோல்வி கண்டதற்கு மலாய்க்காரர்களை குறை சொல்வதைவிட; இதிலிருந்து நாம் கற்றுக் கொள்ளும் பாடத்தைதான் பார்க்க வேண்டும். ஒற்றுமை அரசாங்கத்தின் நோக்கத்தை அவர்களிடையே இன்னும் எப்படி விவேகமான முறையில் கொண்டுச் செல்ல வேண்டும் என்பதுதான் இப்போதைய சாவால் என அன்வார் கூறியுள்ளார்.

இதற்கு கால அவகாசம் தேவைப்படும். இன மற்றும் சமய அடிப்படையிலான தூண்டப்ப்பட்ட உணர்ச்சிகளால் ஆட்கொள்ளப்பட்டதோடு, சீனர்கள் மற்றும் DAP மீதான பயத்தையும் கொண்டுள்ளதாக சிலர் மலாய்க்காரர்களை குற்றம் சாட்டுகின்றனர்.

என்னால் இதை ஏற்றுக் கொள்ள முடியாது. உண்மை நிலவரத்தை அவர்களுக்கும் புரிய வைக்க வேண்டிய சவால் நமக்கு இருக்கிறது என அன்வார் தெரிவித்திருக்கிறார்.

 Tags
for Harapan-BN's poor showing

Malays not to be blamed

PM


மித்ராவிடம்  போலி  ஆவணங்கள் சமர்ப்பித்தனர் குற்றத்தை  ஒப்புக்கொண்ட  இருவருக்கு  3,500 ரிங்கிட்  அபராதம்

கோலாலம்பூர், ஜூலை 18 – மித்ராவிடம் போலி ஆவணங்கள் சமர்ப்பித்த குற்றத்தை ஒப்புக்கொண்ட மகளிர் இயக்கத்தின் இரண்டு முன்னாள் பொறுப்பாளர்களுக்கு தலா 3,500 ரிங்கிட் அபராதம் விதிக்கப்பட்டது. 1,600 ரிங்கிட்டிற்கு போலி Voucher-களை வழங்கியதற்காக Persatuan wanita Berjaya sejati malaysia இயக்கத்தின் முன்னாள் தலைவியான 48 வயதுடைய J. லலிதா மணி மற்றும் அந்த இயக்கத்தின் முன்னாள் பொருளாளரான 42 வயதுடைய B .சிவரஞ்சனி ஆகிய இருவரும் தங்களுக்கு எதிரான குற்றச்சாட்டை ஒப்புக்கொண்டனர். இந்த அபராதத்தை விதித்த நீதிபதி Azura Alwi , அபராதத் தொகையை செலுத்த தவறினால் ஐந்து மாதம் சிறைத் தண்டனையை அனுபவிக்கும்படி அவர்களுக்கு உத்தரவிட்டார். அக்டோபர் 11 ஆம்தேதி 2020 ஆண்டு MITRA நிதிக்காக Volunteer Services for Program Pemerkassan wanita india என்ற பெயரில் இரண்டு போலி ஆவணங்களை MITRA நிதிக்காக Priscilla Rachel மற்றும் G. Govindan ஆகியோருக்கு அவர்கள் விநியோகித்துள்ளனர்.

கடந்த 2020 ஆம் ஆண்டு அக்டோபர் மாதம் 26 ஆம் தேதி லலிதா மணியும். சிவரஞ்சனியும் Putra Jaya-வில் தேசிய ஒற்றுமை அமைச்சில் உள்ள MITRA அலுவலகத்தில் இக்குற்றத்தை புரிந்துள்ளனர். MITRA -வின் இந்திய சமூகத்திற்கான தொழில்முனைவர் மற்றும் தொழில் மேம்பாட்டு திட்டத்தின் கீழ் 12.1 மில்லியன் ரிங்கிட் உதவியை பெறுவதற்காக உடன்பாட்டில் PWBSM செயலாளர் மற்றும் தலைவர் என்ற முறையில் லலிதா மணியும், பொருளார் என்ற முறையில் சிவரஞ்சனியும் கையெழுத்திட்டுள்ளனர்.

2020ஆம் ஆண்டு ஆகஸ்டு 12 ஆம் தேதிக்கும் 2021 ஆம் ஆண்டு ஜனவரி 19 ஆம் தேதிக்குமிடையே முழு உதவித் தொகையையும் MITRA கட்டம் கட்டமாக அவர்களுக்கு வழங்கியுள்ளது. பதிலுக்கு அவர்கள் PWBSM அமல்படுத்திய அந்த திட்டம் குறித்த அறிக்கையை MITRA-வுக்கு வழங்க வேண்டும். அக்டோபர் 20 ஆம் தேதி 2020 இல் திட்டத்தை அமல்படுத்தியதாக சிவரஞ்சனி சமர்ப்பித்த Voucher போலியானது என கண்டறியப்பட்டதைத் தொடர்ந்து அவர்கள் மீது குற்றஞ்சாட்டப்பட்டு அபராதம் விதிக்கப்பட்டது.

 Tags
bearers fined for

submitting false documents to Mitra

Two former association office


காரில் விட்டுச் செல்லப்பட்ட எட்டு மாதக் குழந்தை உயிரிழந்தது

கோலாலம்பூர், அக்டோபர் 6 – செராஸ், துங்கு முக்ரீஸ் மருத்துவமனையின் கார் நிறுத்துமிடத்தில், பிறந்து எட்டு மாதங்களே ஆன பெண் குழந்தை ஒன்று காரில் இறந்து கிடக்க காணப்பட்டது.

அச்சம்பவம் தொடர்பில், நேற்று மாலை மணி 5.53 வாக்கில், துங்கு முக்ரீஸ் மருத்துவமனையின் அவசர பிரிவுக்கு அழைப்பு விடுக்கப்பட்டதை, செராஸ் மாவட்ட போலீஸ் தலைவர் அசிஸ்டன் கமிஸ்னர் ஜாம் ஹலிம் ஜமலுடின் உறுதிப்படுத்தினார்.

சம்பவ இடத்க்திற்கு விரைந்த மருத்துவ குழுவினர் அக்குழந்தை உயிரிழந்ததை உறுதிப்படுத்தினர்.

நேற்று காலை அக்குழந்தையை, மழலையர் காப்பகத்தில் விட்டு விட்டு வேலைக்கு செல்ல அதன் தாயார் எண்ணியுள்ளார்.

எனினும், குழந்தை காரின் பின் இருக்கையில் இருப்பதை மறந்து அவர் நேராக வேலைக்கு சென்று விட்டார்.

மாலை, குழந்தை காப்பகத்திற்கு ஏன் அனுப்பப்படவில்லை என, அதன் தந்தை தொலைப்பேசி வாயிலாக விசாரித்த போது தான், குழந்தை காரில் இருப்பதை அத்தாய் உணர்ந்ததாக கூறப்படுகிறது.

அதனை ஒரு திடீர் மரணமாக வகைப்படுத்தியுள்ள போலீசார், அலட்சியப் போக்கால் குழந்தை உயிரிழக்க காரணமான தாய்க்கு எதிராக, 2001-ஆம் ஆண்டு சிறார் சட்டத்தின் கீழ் விசாரணை மேற்கொண்டு வருகின்றனர்.


ஜொகூரில்  பூலாய்  நாடாளுமன்ற தொகுதி – சிம்பாங் ஜெராம் சட்டமன்ற  தொகுதி இடைத் தேர்தலுக்கான வாக்களிப்பு   இன்று கலை  தொடங்கியது

ஜொகூர் பாரு, செப் 9 – ஜொகூரில் Pulai நாடாளுமன்றம் இடைத்தேர்தல் மற்றும் Simpang Jeran சட்டமன்ற தொகுதி இடைத் தேர்தலுக்கான வாக்களிப்பு இன்று காலை 8 மணிக்கு தொடங்கியது. அந்த இரண்டு தொகுதிகளிலும் உள்ள பல்வேறு வாக்குச் சாவடிகளில் வாக்களிப்பதற்காக மக்கள் வரிசையாக காத்திருந்து தங்களது ஜனநாயக கடமையை நிறைவேற்றி வருகின்றனர். அந்த இரண்டு தொகுதிகளிலும் 70 விழுக்காட்டிற்கும் மேலாக வாக்குப் பதிவாகலாம் என தேர்தல் ஆணையத்தின் தலைவர் Tan Sri Abdul Ghani Salleh நம்பிக்கை தெரிவித்திருக்கிறார். Pulai நாடாளுமன்ற தொகுதியில் 165,509 தகுதி பெற்ற வாக்காளர்களும், Simpang Jeram சட்டமன்ற தொகுதியில் 40,301 தகுதி பெற்ற வாக்காளர்களும் உள்ளனர். பூலாய் நாடாளுமன்ற தொகுதியில் 47 வாக்களிப்பு மையங்களும் Simpang Jeram சட்டமன்ற தொகுதியில் 14 வாக்குச் சாவடிகளில் 68 வாக்களிப்பு மையங்களும் இன்று மாலை ஆறு மணிவரை திறந்திருக்கும். அந்த இரு தொகுதிகளிலும் காலையில் மட்டுமன்றி மாலையிலும் மழை பெய்யும் என வானிலைத்துறை தெரிவித்துள்ளது.

Pulai தொகுதியில் பக்காத்தான் ஹராப்பான் சார்பில் Suhaizan Kaiat மற்றும் பெரிக்காத்தான நேசனல் கூட்டணியைச் சேர்ந்த Zulkifli Jaafar மற்றும் சுயேச்சை வேட்பாளர் Samsudin Mohamad ஆகியோர் போட்டியிருகின்றனர்,

Simpang Jeram சட்டமன்ற தொகுதியில் பக்காத்தான ஹராப்பான் சார்பில் Nazri Abdul Rahman, பெரிக்காத்தான் நேசனலின் டாக்டர் Mohamad Mazri மற்றும் சுயேச்சை வேட்பாளர் S . ஜெகநாதன் ஆகியோர் போட்டியிடுகின்றனர். அந்த இரண்டு தொகுதிகளிலும் போட்டியிட்டு வெற்றி பெற்ற பக்காத்தான் ஹராப்பான் கூட்டணியின் Salahuddin Ayub கடந்த Julai 23 ஆம்தேதி காலாமானதை தொடர்ந்து தற்போது அங்கு இடைத்தேர்தல் நடத்தப்படுகிறது.

 Tags
by elections :Polling centres open at 8 am

Pulai Simpang Jeram


அரசியல்வாதிகளே மக்களை  கஷ்டப்படுத்தாதீர் !  அன்வார்  நினைவுறுத்து

ஈப்போ, ஜன 30 – அதிகாரம் கிடைத்தப் பின்னர், மக்களை புறக்கணிக்கவோ கஷ்டப்படுத்தவோ வேண்டாமென அரசியல் தலைவர்களை, பிரதமர் டத்தோ ஶ்ரீ அனவார் இப்ராஹிம் கேட்டுக் கொண்டிருக்கிறார்.

மக்கள் இந்நாட்டின் வளத்தை அனுபவிக்க வேண்டும். மாறாக அரசியல்வாதிகளுக்கு இடையிலான சண்டையில் மாட்டிக் மாட்டிக் கொண்டு அவர்கள் அல்லல் படக் கூடாது என அவர் கூறினார்.

அதோடு, மலேசியா காப்பாற்றப்பட வேண்டுமென தாம் கூறியது, மேல் தட்டு மக்களை மட்டும் காப்பாற்ற வேண்டுமென்பதல்ல; மலாய்க்காரர்கள், சீனர்கள், இந்தியர்கள், டாயாக், கடசான் ஆகிய அனைத்து சமூகத்தினரையும் நாட்டின் மேம்பாட்டில் அரவணைத்துக் கொள்ளப்பட வேண்டுமென அர்த்தமாகுமென பிரதமர் குறிப்பிட்டார்.

பேராக், Chemor -ரில் உள்ள Klebang தமிழ்ப் பள்ளியில் நடைபெற்ற பொங்கல் கொண்டாட்டத்தில் கலந்து கொண்டபோது அவர் இதனைத் தெரிவித்தார்.

இதனிடையே , பொங்கல் கொண்டாட்டத்தை சமய விழாவுடன் தொடர்பு படுத்தாமல் , தமிழர்களின் அறுவடை திருநாளாக பார்க்கும்படி பிரதமர் மலாய்க்காரர்களைக் கேட்டுக் கொண்டார்.

பல்வேறான பண்பாடுகள் , இந்நாட்டில் பல்லினத்தவரின் ஒற்றுமையைப் பேணும் விழாக்களாக பார்க்கப்பட வேண்டுமெனவும் அவர் வலியுறுத்தினார்.

அதோடு, தமது ‘Malaysia Madani’ கொள்கையின் கீழ், அனைத்து இனத்தவரின் உரிமையும் பேணப்படுமென அன்வார் உறுதியளித்தார்.

 Tags
not to burden

People

Pm Reminds leaders


AFF  கிண்ணம்  சிங்கப்பூருடன்  ஹரிமாவ் மலாயா  இன்று மோதுகிறது

கோலாலம்பூர், ஜன 3 – AFF எனப்படும் ஆசியான் காற்பந்து சம்மேளன காற்பந்து போட்டியில் இன்றிரவு Bukit Jalil தேசிய விளையாட்டரங்கில் நடைபெறும் முக்கியமான ஆட்டத்தில் Harimau Malaya சிங்கப்பூருடன் மோதுகிறது. B பிரிவுக்கான அந்த ஆட்டத்தில் மலேசிய காற்பந்து குழு வெற்றி பெற்றால் மட்டுமே அரையிறுதி ஆட்டத்திற்கு தகுதிபெறமுடியும். எனவே ரசிகர்கள் திரளாக வருகை தந்து மலேசிய காற்பந்து குழுவிற்கு ஆதரவு வழங்கும்படி தேசிய காற்பந்து குழுவின் பயிற்சியாளரான Kim Pan Gon கேட்டுக்கொண்டார். ஆயிரக்கணக்கான மலேசிய ரசிகர்களின் ஆதரவு இன்றைய ஆட்டத்தில் தேசிய காற்பந்து குழுவின் வெற்றிக்கு பெரும் ஊக்குவிப்பாக அமைய முடியும் என அவர் தெரிவித்தார்.

 Tags
AFF Cup

ahead

calls

coach

fans’ support

HARIMAU MALAYA

Pan Gon

Singapore clash


சாலையில் அடாவடியாக நடந்து கொண்ட பெண் வைரல்

சாலையில் அபாயகரமான முறையில் வாகனத்தை செலுத்தி பொறுப்பற்ற முறையில் நடந்து கொண்ட பெண் ஒருவர் கண்டனத்திற்கு இலக்காகியுள்ளார்.

சிவப்பு நிற தூடோங் அணிந்த பெண் ஒருவர் அபாயகரமான முறையில் வாகனத்தை செலுத்தும் காணொளி ஒன்று பெரித்தா சிரம்பான் (Berita Seremban) எனும் ட்விட்டர் சமூக ஊடகத்தில் பதிவேற்றம் செய்யப்பட்டதை அடுத்து சர்ச்சைக்குள்ளானது.

சம்பந்தப்பட்ட காணொளியை Dashcam வாயிலாக பதிவுச் செய்த வாகனமோட்டியின் பாதையை அப்பெண் மறித்ததால் சினமடைந்த அவர் அப்பெண்னை முந்திச் செல்ல முற்படுகிறார்.

எனினும், மீண்டும் அவரை முந்திச் செல்லும் அப்பெண், தமது கார் கண்ணாடியை கீழே இறக்கி, தாகாத வார்த்தைகளை பயன்படுத்தி அந்த வாகனமோட்டியை திட்டும் காட்சிகள் அந்த காணொளியில் இடம் பெற்றுள்ளது.

அந்த காணொளியை இதுவரை 40 ஆயிரத்துக்கும் அதிகமானோர் பார்வையிட்டுள்ள வேளை ; 178 முறை அது பகிரப்பட்டுள்ளது.

 Tags
rudely on the road

The girl who behaved

went viral


சுத்தியலால் அடித்து மனைவியைக் கொன்ற கணவன் !

டுங்கூன், ஏப் 5 – திரெங்கானு டுங்கூனில் சுத்தியால் அடித்து மனைவியைக் கொன்றுள்ளான் ஆடவன் ஒருவன்.

தன் பிள்ளையை பள்ளிக்கு அனுப்பிவிட்டு வீடு திரும்பிய 41 வயதான அந்த பெண்ணுக்கும் 32 வயதான கணவனுக்கும் இடையில் தகராறு மூண்ட நிலையில், அது இறுதியில் கொலையில் முடிந்துள்ளது.

சுத்தியலால் தாக்கப்பட்ட அந்த பெண்ணின் தலை மற்றும் முகத்தில் பலத்த காயம் ஏற்பட்டுள்ளது.

மனைவியைக் கொன்றப்பின் பயத்தில் தனது உறவினர் வீட்டிற்குச் சென்ற அந்த ஆடவன் நடந்ததைக் கூறியுள்ளான். அதன்பின் உறவினர் கொடுத்த தகவலின் அடிப்படையில் அந்த ஆடவன் போலிசாரால் கைது செய்யப்பட்டுள்ளான்.

கொலைக்கான உண்மைக் காரணம் விசாரிக்கப்பட்டு வருகிறது.

 Tags
her husband

killed by

with a hammer

Woman Dies


பள்ளியில் பகை; 15 வயது மாணவனை கத்தியால் குத்திக் கொன்ற 14 வயது மாணவன்

பேங்கோக் செப் 25 – தாய்லாந்தில் 15 வயது மாணவன் ஒருவனை அதே பள்ளியில் பயிலும் 14 மாணவன் குத்திக் கொன்ற சம்பவம் நிகழந்துள்ளது.

இச்சம்பவம் கடந்த வாரம் வெள்ளிக்கிழமை நிகழ்ந்துள்ளது.

விசாரணையில், அவ்விரு மாணவர்களுக்கும் இடையில் அடிக்கடி சண்டை மூண்டுள்ளது தெரியவந்துள்ளது.

சம்பவத்தன்று, அவ்விருவரும் வாய்ச்சண்டையில் ஈடுபட்டிருந்த சமயம், பையிலிருந்து கத்தியை எடுத்த 14 வயது மாணவன் மற்றொரு மாணவனைக் குத்தியுள்ளான்.

சம்பவத்தை அறிந்த ஆசிரியர்கள் மாணவனை மருத்துவமனைக்கு கொண்டுச் சென்று அவனுக்கு முதலுதவி வழங்கப்பட்டது. இருப்பினும் அம்மாணவன் இறந்து விட்டதாக மருத்துவர்கள் அறிவித்துள்ளனர்.

இதனிடையே, இக்கொலைக்கான காரணம் என்ன என்பதை போலிசார் ஆராய்ந்து வருகின்றனர்.

 Tags
Pelajar

sampai mati

tikam rakan


சிலாங்கூரில்  ஒற்றுமை அரசு  வென்றால்  திங்கட்கிழமை பொது விடுமுறை

ஷா அலாம் , ஆக 11 – நாளை நடைபெறும் மாநில தேர்தலில் பக்காத்தான் ஹராப்பான் – தேசிய முன்னணி கூட்டணி வெற்றி பெற்றால் சிலாங்கூரில் திங்கட்கிழமை சிறப்பு விடுமறை வழங்கப்படும் என மந்திரிபுசார் Amirudin Shari அறிவித்திருக்கிறார். சிலாங்கூரில் ஒற்றுமை கூட்டணி அரசு வெற்றி பெற்று அரசாங்கம் அமைக்குமானால் ஆகஸ்டு 14 ஆம் தேதி திங்கட்கிழமையன்று பொது விடுமுறை வழங்கப்படும் என தமது முகநூலில் வெளியிட்ட சிறப்பு செய்தில் அவர் தெரிவித்தார் . இன்று காலையில் தமது முகநூல் மூலமாக மாநில மக்களுக்கு ஆற்றிய முக்கிய உரையில் சிலாங்கூர் பக்காத்தான் ஹராப்பான் கூட்டணியின் தலைவருமான Amirudin Shari இதனை தெரிவித்தார்.

 Tags
Cuti peristiwa

di Selangor

Isnin jika PH-BN menang


இவனைப்போல் அதிர்ஷ்டசாலிக் குழந்தை யாராவது இருப்பார்களா?

சீனா, ஏப் 22- சாதாரணமாக கீழே விழுந்தாலோ, அல்லது எதன் மேலாவது மோதினாலோ வலி உயிர் போகும் அளவுக்கு ஏற்பட்டுவிடும். அல்லது குறைந்தபட்சம் சிறு காயமாவது பட்டுவிடும்.

அதுவும் சிறுகுழந்தைகள் என்றால் சொல்லவே வேண்டாம்.

ஆனால், டிரெக்டர் லாரி ஒன்று நிறுவன் ஒருவன் மீது வேகமாக மோதி சிறு தூரம் வரை இழுத்துச் செல்லப்பட்டும், காயம் எதுவும் இன்றி உயிர் தப்பியுள்ளதோடு எதுவும் நடக்காதது போல் சாதாரணமாக நடந்து சென்றுள்ளான் இந்த குட்டிப்பையன். இச்சம்பவம் சீனாவில் நிகழ்ந்துள்ளது.

தற்பொழுது இந்த அதிர்ஷ்டசாலி சிறுவனைப் பற்றிதான் இணையத்தில் அதிகம் பேசப்பட்டு வருகிறது.

 Tags
A very

china

kid from

lucky


நோன்பு துறக்கும்  வேளையில்  வீட்டிற்குள் புகுந்த ராஜ நாகம் பிடிபட்டது

சாங்லுன், ஏப் 6 – நோன்பு துறக்கும் வேளையில் ஒருவரின் வீட்டிற்குள் புகுந்த ராஜ நாகம் பாம்பு பிடிக்கும் ஆடவரின் உதவியோடு பிடிக்கப்பட்டது. Kampung Changkat Setoi யிலுள்ள குடியிருப்புவாசி ஒருவரின் வீட்டில் மூன்று மீட்டர் நீளமுள்ள ராஜ நாகம் நுழைந்ததைத் தொடர்ந்து அவ்வீட்டில் இருந்தவர்கள் பெரும் பரபரப்பக்கு உளளாகினர்.

இதனைத் தொடர்ந்து பாம்பு பிடிப்பதில் நிபுணத்துவம் பெற்ற முகமட் நிசாம் அப்துல் ரஹ்மான் என்பவரின் உதவி நாடாப்பட்டது. அவர் அந்த ராஜ நாகத்தை வெற்றிகரமாக பிடித்து பொது தற்காப்பு படையினரிடம் ஒப்படைத்தார்.

 Tags
breaking

cobra

messed up

Residents

their fast


சிறுத்தை  சிக்கியது ; கிராம மக்கள்  நிம்மதி பெருமூச்சு

தம்பின், மார்ச் 21 – தம்பின், kampung Sri Repah-வில் உள்ள மக்களின் கால்நடைகளை கடந்த ஒரு வார காலமாக அடித்துக் கொன்று வேட்டையாடி வந்த சிறுத்தை ஒன்று பிடிபட்டதைத் தொடர்நது அந்த கிராமவாசிகள் நிம்மதி பெருமூச்சு அடைந்தனர்.

பொதுமக்களின் பாதுகாப்புக்கு மிரட்டலாக இருந்து வந்த அந்த சிறுத்தை குறித்து மக்கள் கவலை தெரிவித்ததைத் தொடர்ந்து அதனை பிடிக்கும் தீவிர நடவடிக்கையில் வனவிலங்கு துறையினர் ஈடுபட்டனர்.

இதனைத் தொடர்ந்து வனவிலங்குத்துறை வைத்த பொறியில் அந்த சிறுத்தை சிக்கியது. நேற்று முன் தினம் கூட தான் வளர்த்து வந்த செம்மறி ஆடு ஒன்றை தாக்கிக் கொன்ற அந்த சிறுத்தை இறுதியில் பிடிபட்டது குறித்து நிம்மதி அடைந்துள்ளதாக கால்நடை வளர்ப்பாளரான 57 வயதுடைய இட்ரிஸ் இசா தெரிவித்தார்.

 Tags
enter the trap

Residents are relieved

tiger beetles


உதவித் தொகை பெற்ற சமையல் எண்ணெய் விலை நிலைநிறுத்தப்படும்

உதவி தொகை வழங்கப்பட்ட சமையல் எண்ணெய் விலையை உயர்த்தும் திட்டம் எதுவும் இல்லை என, உள்நாட்டு வாணிப, வாழ்க்கை செலவின அமைச்சர் டத்தோ சலாவுடின் அயூப், மக்களவையில் இன்று தெரிவித்தார்.

மாறாக, மைய தரவு கட்டமைப்பு முழுமையாக செயல்பட தொடங்கியதும், இலக்கிடபட்ட மானிய முறை அல்லது தகுயானவர்களுக்கு மட்டும் மானியம் வழங்கும் முறையை அரசாங்கம் அறிமுகப்படுத்துமென, அமைச்சர் சொன்னார்.

வாழ்க்கை செலவின அதிகரிப்பால், மக்கள் அவதியுற்று வரும் வேளையில், அத்தியாவசியப் பொருட்களின் விலையை அதிகரிப்பது ஏற்புடையதாக இருக்காது.

அதனால், மக்களின் நலன் கருதி, உதவித் தொகையை அரசாங்கம் நிலைநிறுத்தும் என்றாரவர்.

 Tags
oil will be fixed

subsidized cooking

The price of


மலாக்காவின் புதிய முதலமைச்சராக  ரவுஃப்  பதவியேற்றார்

மலாக்கா, மார்ச் 31 – மலாக்கா மாநிலத்தின் 13 -வது முதலமைச்சராக தஞ்சோங் பீடாரா ( Tanjung Bidara ) சட்டமன்ற உறுப்பினர் Ab Rauf Yusoh பதவி உறுதி மொழி எடுத்துக் கொண்டார்.

இன்று மதியம் மணி மூன்றரை அளவில், மாநில யங் டி பெர்துவா ( Yang Di-Pertua) Tun Mohd Ali Rustam முன்னிலையில் அவர் பதவியேற்றுக் கொண்டார்.

நேற்று முன்தினம், Sulaiman Ali, மலாக்கா மாநில முதலமைச்சர் பதவியிலிருந்து விலகியதை அடுத்து, அம்மாநில அம்னோ மற்றும் தேசிய முன்னணியின் தலைவருமான 62 வயதான Rauf அப்பொறுப்புக்கு நியமிக்கப்பட்டார்.

2021 நவம்பரில் மலாக்கா மாநிலத் தேர்தலில் தேசிய முன்னணி வெற்றி பெற்றதை அடுத்து , அம்மாநில முதலமைச்சராக Rauf நியமிக்கப்படலாமென தொடர்ந்து கூறப்பட்டு வந்த நிலையில், அவர் இன்று அப்பொறுப்பை ஏற்றார்.

 Tags
13th CM

in as Melaka’s

Rauf sworn


செம்பனை  தோட்டத்தில்  2 வயது  பெண் குழந்தை  5 நாட்களாக காணவில்லை தேடும் பணி நிறுத்தம்

சண்டகான், ஜூன் 2 – கினபாத்தாங்கானில் செம்பனை தோட்டத்தில் கடந்த ஐந்து நாட்களாக காணமாபோன 2 வயது பெண் குழந்தையை தேடும் பணியை தீயணைப்பு மற்றும் மீட்புக் குழுவினர் நிறுத்தினர். எனினும் அந்த குழந்தையை தொடர்ந்து தேடும் நடவடிக்கையில் குடும்ப உறுப்பினர்கள் ஈடுபட்டு வருகின்றனர். Nurain Randi என்ற அந்த குழந்தை தோட்டத்தின் குடியிருப்பு பகுதியில் ஆகக்கடைசியாக காணப்பட்டது. அக்குழந்தை அருகேயுள்ள செம்பனை தோட்டத்தில் காணமால்போனதாக கூறப்பட்டது. தனது வீட்டிற்கு அருகேயுள்ள மரம் இருந்த பகுதியில் விளையாடச் சென்ற அக்குழந்தை காணவில்லை என தங்களுக்கு புதன்கிழமையன்று காலையில்தான் தகவல் தெரிவிக்கப்பட்டதாக கினபத்தாங்கான் தீயணைப்பு மற்றும் மீட்புத்துறையின் அதிகாரி அஸ்லான் ஷா தெரிவித்தார். அந்த குழந்தை காணாமல்போன இடத்திலிருந்து ஒரு கிலோமீட்டர் தூரம்வரை குழிகள் உட்பட பல இடங்களிலும் தேடியபோதிலும் அக்குழந்தை கண்டுபிடிக்க முடியாததால் தேடும் நடவடிக்கை நிறுத்தப்பட்டதாக அஸலான் ஷா தெரிவித்தார்.

 Tags
A search for a

area was carried out

coconut plantation

missing girl in the


ஆசிய ஹாக்கிப்  போட்டி  மலேசியா  உட்பட  6 நாடுகள் பங்கேற்பு

சென்னை , ஏப் 25 – ஆசிய சாம்பியன்ஷீப் கிண்ணத்திற்கான ஹாக்கிப் போட்டி எதிர்வரும் ஆகஸ்ட் 3 ஆம் தேதி தொடங்கி 12ஆம் தேதிவரை சென்னை மேயர் ராதகிருஷ்ணன் விளையாட்டரங்கில் நடைபெறவிருக்கிறது. அந்த போட்டியில் மலேசியா, நடப்பு சாம்பியனான தென் கொரியா, இந்தியா, பாகிஸ்தான் , சீனா , ஜப்பான் ஆகிய ஆறு அணிகள் கலந்துகொள்கின்றன. இந்தியாவுடனான நட்புறவு சீராக இல்லாததால் இப்போட்டியில் சீனா மற்றும் இந்திய அணிகள் பங்கேற்பது கேள்விக்குறியாக இருந்தது. ஆனால் அந்த இரண்டு நாடுகளும் இப்போட்டியில் பங்கேற்பதை உறுதிப்படுத்தியுள்ளதாக இந்திய ஹாக்கி சம்மேளனம் தெரிவித்துள்ளது.

 Tags
Asian

Championship

hockey


2023 மின்னலின் பாடல் திறன் போட்டி

Tags
#singingcompetition

MINNAL

minnalfm


தேசிய முன்னணி  பக்காத்தான்  தொகுதி பங்கீடு  விரைவில் தீர்வு

கோலாலம்பூர், மே 5 – தேசிய முன்னணிக்கும் பக்காத்தான் ஹராப்பானுக்குமிடையே தொகுதி பங்கீடு தொடர்பான பேச்சுக்கள் வெகு விரைவில் முழுமையடையும என அம்னோ தலைமைச் செயலாளர் Asyraf Wajdi Dusuki தெரிவித்துள்ளார். இவ்விரு கட்சிகளுக்குமிடையிலான பேச்சுக்கள் ஆக்கப்பூர்வமாக இருப்பதாகவும் விரைவில் இதன் முடிவுகள் குறிப்பாக தொகுதி பங்கீடு தீர்வு குறித்த தகவல்கள் வெளியிடப்படும் என Asyraf கூறினார். ஒன்றுமை அரசாங்கத்தில் இடம்பெற்றுள்ள 19 கட்சிகளின் 10,000த்திற்கும் மேற்பட்ட பேராளர்களும் இம்மாதம் 14ஆம்தேதி நடைபெறவிருக்கும் ஒற்றுமை அரசாங்கத்தின் மாநாட்டில் கலந்துகொள்வார்கள் என அவர் கூறினார். ஒற்றுமை அரசாங்கம் அமைந்ததற்கு 148 நாடாளுமன்ற உறுப்பினர்கள் ஆதரவு வழங்கினர். அவர்களது ஆதரவு தொடர்ந்து வலுவாக இருப்பதாகவும் Asyraf தெரிவித்தார்.

 Tags
completed in the near future

is expected to be

of BN-PH seats

said Asyraf

The distribution


வட்டி முதலைகளுக்கு  கூலியாக செயல்பட்ட  2 பெண்கள் உட்பட  9 பேர் கைது

ஷா அலாம், மார்ச் 29 – வட்டிக்கு கடன் வாங்கிவிட்டு அதனை திரும்ப செலுத்தத் தவறுவோரின் வீடுகளில் சாயத்தை ஊற்றுவது, வீட்டின் நுழைவாயிலில் சங்கிலியால் பூட்டுவது, மற்றும் எச்சரிக்கை அறிக்கையை ஒட்டுவது போன்ற நடவடிக்கைகளை மேற்கொள்வதற்கு வட்டி முதலைகளுக்கு கூலியாட்களாக செயல்பட்ட 2 பெண்கள் உட்பட 9 பேரை போலீஸ் தடுத்து வைத்துள்ளது. திங்கட்கிழமை முதல் நேற்றிரவு வரை மேற்கொள்ளப்பட்ட நடவடிக்கையில் அவர்கள் கைது செய்யப்பட்டதாக Shah Alam மாவட்ட போலீஸ் தலைவர் துணை கமிஷனர் Mohd Iqbal தெரிவித்துள்ளார்.

Sungai Besi, Kuala Lumpur ஆகிய இடங்களில் மேற்கொள்ளப்பட்ட நடவடிக்கையில் 21 முதல் 41 வயதுடைய அனைத்து சந்தேகப் பேர்வழிகளும் கைது செய்யப்பட்டதாக அவர் கூறினார். வட்டிப் பணத்தை திரும்ப செலுத்தாதவர்களுக்கு எதிரான பதிலடி நடவடிக்கை ஒவ்வொன்றுக்கும் தலா 300 ரிங்கிட் முதல் 450 ரிங்கிட்வரை அவர்களுக்கு வட்டி முதலைகள் பணம் கொடுப்பதாகவும் Mohd Iqbal செய்தியாளர் கூட்டத்தில் தெரிவித்தார்.

 Tags
2 women

among 9 arrested

for taking wages

from along


சீ  போட்டியில் கபடி – சிலம்பம் இடம் பெற பக்க பலமாக  இருப்பேன்   மனித வள அமைச்சர் சிவக்குமார் உறுதி

ஜெனிவா ஜூன் 15-

வருங்காலத்தில் சீ விளையாட்டு போட்டியில் சிலம்பம் மற்றும் கபடி இடம் பெறுவதற்கு மலேசிய சிலம்பக் கழகமும் மலேசிய கபடி சங்கமும் மேற்கொள்ளும் திட்டங்களுக்கு பக்கப்பலமாக இருந்து முழு ஆதரவு வழங்கப்போவதாக மனிதவள அமைச்சர் வி சிவகுமார் உறுதியளித்துள்ளார்.

பல போராட்டங்களுக்கு பிறகு ல் கபடியும் சிலம்பமும் சரவா சுக்மா போட்டியில் இடம் பெற்றுள்ளது. அதேசமயம் இனி வரும் காலங்களில் இவ்விரு போட்டிகள் சீ விளையாட்டு போட்டியில் இடம் பெற வேண்டும் என்பதே தமது விருப்பம் என சிவக்குமார் தெரிவித்தார்.

ஆசிய விளையாட்டு போட்டியில் ஏற்கனவே கபடி இடம் பெற்றுவிட்டது ள்ளதை நாம் கவனத்தில் கொள்ள வேண்டும்.சீ போட்டியில் பங்கேற்கும் நாடுகள் மத்தியில் சிலம்பம் மற்றும் கபடி போட்டியை பிரபலப்படுத்த கபடி சங்கமும் சிலம்பக் கழகமும் முயற்சிகளை மேற்கொள்ள வேண்டும். அப்போதுதான் ஆசியான் நாடுகளின் ஆதரவையும் பெற முடியும் என சிவக்குமார் கேட்டுக்கொண்டார். இவ்விரு சங்கங்கள் மேற்கொள்ளும் அனைத்து முயற்சிகளுக்கும் பக்கப்பலமாக இருந்து முழு ஆதரவு கொடுப்பேன் என்று ஜெனிவா பன்னாட்டு தொழிலாளர் உச்சநிலை மாநாட்டில் கலந்து கொண்டிருக்கும் சிவகுமார் வெளியிட்ட அறிக்கை மூலம் தெரிவித்துள்ளார்.

 Tags
and Silambam

in Sea games

Kabadi

should take place

Sivakumar


குடியிருப்பு  பகுதிகளில்  யானைகள்  நடமாட்டத்தினால் மக்கள் அச்சம்

கோத்தா திங்கி, ஆக 24 – கோத்தா திங்கி, Felda Air Tawar ரில் குடியிருப்பு பகுதிகளில் யானைகள் அடிக்கடி வருவதைத் தொடர்ந்து அங்கு வசிக்கும் கும் மக்கள் பெரும் அச்சத்திற்கு உள்ளாகியுள்ளனனர். இதற்கு முன் செம்பனை தோட்டங்களில் அடிக்கடி காணப்பட்ட யானைகள் தற்போது தங்களது குடியிருப்பு பகுதிகளில் ஊடுருவி காய்கறிகள் மற்றும் செடிகள் உட்பட பல்வேறு பொருட்களையும் சேதப்படுத்தி வருவதாக Felda Air Tawar மக்கள் கூறுகின்றனர். யானைகள் இரவு நேரத்தில் குடியிருப்பு பகுதிகளில் நுழைவதை தடுப்பதற்கு பூங்கா மற்றும் வனவிலங்கு துறை அதிகாரிகள் நடவடிக்கையில் ஈடுபட வேண்டுனெ குடியிருப்புவாசிகள் கோரிக்கை விடுத்துள்ளனர்.

 Tags
berani bertandng kerumah

Gajah makin


பௌங்காய் இடைத் தேர்தலில் சீன சமூகம் புறக்கணிப்பா? அந்தோனி லோக் விளக்கம்

பெந்தோங், அக் 5 – சனிக்கிழமை நடைபெறும் பெளாங்கை இடைத் தேர்தலில் சீன சமூகத்தினர் குறிப்பாக தேலேமொங் மற்றும் கம்புங் பாரு வில் வாக்களிக்கமாட்டார்கள் என்று வெளியான தகவலை DAP யின் தலைமை செயலாளர் அந்தோணி லோக் மறுத்தார். தேசிய முன்னணியின் வெற்றியை உறுதிப்படுத்துவதற்கு அத்தொகுதியிலுள்ள வாக்காளர்கள் வாக்களிக்கச் செல்வதை DAP தொண்டர்கள் தேசிய முன்னணியுடன் இணைந்து கடுமையாக பணியாற்றி வருவதாக அவர் கூறினார். பெளாங்கை தொகுதியில் தேலேமொங் வட்டாரத்தில் மட்டும் 4,000த்திற்கும் மேற்பட்ட மலாய்க்காரர் அல்லாதர் வாக்காளர்கள் உள்ளனர். தேசிய முன்னணி வேட்பாளர் பெரும்பான்மை வாக்குகளில் வெற்றி பெறுவதற்காக சனிக்கிமையன்று எங்களது வாக்குகள் தேசிய முன்னணிக்கு கிடைப்பதை உறுதிப்படுத்துவோம் என அந்தோனி லோக் தெரிவித்தார்.

 Tags
chinese community

No boycott of pelangai Polls by

says Loke


2023 ஆண்டு தேசிய  ஊடகவியலாளர்  தினக் கொண்டாட்டம்  இன்று தொடங்கியது

ஈப்போ, மே 27- மலேசியாவிலுள்ள ஊடகவியலாளர்களின் பங்களிப்பை அங்கீகரிக்கும் 2023ஆம் ஆண்டு தேசிய ஊடகவியலாளர் தினம் (ஹவானா) இன்று ஈப்போ நகரில் தொடங்கியது. சுதந்திர ஊடகம், ஜனநாயகத்தின் கருப்பொருளிலான இந்த நிகழ்வு இன்று தொடங்கி இம்மாதம் 29ஆம் தேதி வரை கொண்டாடப்படும். இதனை முன்னிட்டு இன்று தொடங்கிய கோலாலம்பூர் முதல் ஈப்போ வரையிலான இந்த புதையல் தேடும் போட்டியில் 150 பேர் பங்கேற்றனர். .

இந்த புதையல் தேடும் போட்டியில் பங்கேற்கும் 40 வாகனங்கள் இன்று காலை 8.00 மணியளவில் தலைநகரிலுள்ள பெர்னாமா தலைமையகத்திலிருந்து ஈப்போ நோக்கிப் புறப்பட்டன. இந்த வாகன அணியை தொடர்பு மற்றும் இலக்கவியல் துறை துணையமைச்சர் தியோ நீ சிங் வழியனுப்பி வைத்தார்.

இதனிடையே பொய் செய்தியை பரவுவதை தடுக்கும் போராட்டத்தில் ஊடகவியலாளர்கள் சூப்பர் ஹிரோவாக செயல்படுவது குறித்து தியோ நீ சிங் பாராட்டினார். இலக்கவியல் தகவல் மற்றும் சமூக வலைத்தளங்கள் இன்றைய காலக்கட்டதில் புதிய வரவாக இருந்தாலும் ஊடகவியாலளர்களின் ஆக்கப்பூர்வமாக பங்கும் அவர்களின் தியாகமும் என்றும் பாராட்டக்கூடியது என அவர் கூறினார்.

 Tags
Fake news

in combating

Journalists Superheroes

says deputy minister


தொழிலதிபரை மிரட்டிய ‘டத்தோ ஸ்ரீ’ கைது

தலைநகர், ஜாலான் டூதாமாசிலுள்ள, உணவகம் ஒன்றில், தொழிலதிபர் ஒருவருக்கு, இரு முறை மருட்டல் விடுத்ததாக நம்பப்படும் “டத்தோ ஸ்ரீ” பட்டம் கொண்ட நபர் ஒருவரை போலீசார் கைதுச் செய்தனர்.

இம்மாதம் ஆறாம் தேதியும், 14-ஆம் தேதியும் அச்சம்பவம் நிகழ்ந்ததாக கூறப்படுகிறது.

63 வயது மதிக்கத்தக்க அந்த தொழிலதிபர், 54 வயதான சந்தேக நபருடனும், மற்றொரு நண்பருடனும் சந்திப்பில் கலந்து கொண்டிருந்த போது, அவர் மிரட்டப்பட்டதாக நம்பப்படுகிறது.

நிறுவனம் ஒன்றின் இயக்குநர்களாக, தம்மையும், தமது நண்பர் ஒருவரையும் நியமிக்குமாறு அந்த டத்தோ ஸ்ரீ பட்டம் கொண்ட நபர் கேட்டுள்ளார். எனினும், அதனை தொழிலதிபர் ஏற்க மறுத்ததால், தம்மிடம் இருந்த துப்பாக்கியை காட்டி சுடப்போவதாக அந்நபர் மிரட்டியதாக கூறப்படுகிறது.

ஜூன் 14-ஆம் தேதி நடைபெற்ற இரண்டாவது சந்திப்பின் போதும், அந்நபர் தொழிலதிபரை அறைந்து மூர்க்கமாக நடந்து கொண்டார்.

அச்சம்பவத்தை தொடர்ந்து, சம்பந்தப்பட்ட தொழிலதிபர் செய்த போலீஸ் புகாரை தொடர்ந்து அந்நபர் கைது செய்யப்பட்டதாக செந்தூல் போலீஸ் தலைவர் அசிஸ்டன் கமிஸ்னர் அஹ்மாட் சுகார்னோ முஹமட் ஜஹாரி தெரிவித்தார்.

விசாரணை இறுதிகட்டத்தில் இருப்பதாகவும், விரைவில் அது மேல் நடவடிக்கைக்காக அரசாங்க வழக்கறிஞர் அலுவலகத்திடம் ஒப்படைக்கப்படுமெனவும் அவர் சொன்னார்.

 Tags
'Datuk Seri' for threatening

businessman

Police arrest


கதிரியக்க நீர் வெளியேற்றம் ; ஜப்பான் கடல் உணவு பொருட்களுக்கு தடை விதிப்பது குறித்து மலேசியா இன்னும் முடிவுச் செய்யவில்லை

செர்டாங், ஆகஸ்ட்டு 25 – Fukushima அணுமின் உற்பத்தி ஆலையின் கதிரியக்க நீரை ஜப்பான் கடலில் விடத் தொடங்கியுள்ளதை அடுத்து, அந்நாட்டிலிருந்து ஏற்றுமதி செய்யப்படும், கடல் உணவுப் பொருட்களுக்கு தடை விதிப்பது குறித்து மலேசியா இன்னும் எந்த ஒரு முடிவையும் எடுக்கவில்லை.

அவ்விவகாரம் தொடர்பில், சுகாதார அமைச்சுடன் இணைந்து ஆய்வுச் செய்யப்பட்டு வருவதாக, விவசாய – உணவு பாதுகாப்பு அமைச்சர் டத்தோ ஸ்ரீ முஹமட் சாபு தெரிவித்தார்.

அதனால், ஜப்பானிலிருந்து இறக்குமதி செய்யப்படும் கடல் உணவு பொருட்களுக்கு தடை விதிப்பது குறித்து இதுவரை எந்த ஒரு முடிவும் செய்யப்படவில்லை என்றாரவர்.

Fukushima கதிரியக்க நீரை நேற்று முதல் பசிபிக் கடலில் விடத் தொடங்கியுள்ள ஜப்பானின் செயலுக்கு, அதன் அண்டை நாடுகளான தென் கொரியா, சீனா, ஹாங் காங் ஆகியவை எதிர்ப்பு தெரிவித்து வரும் வேளை ; கடல் உணவு பொருட்கள் இறக்குமதிக்கும் தடை விதித்துள்ளன என்பது குறிப்பிடத்தக்கது.

 Tags
Jepun

Malaysia belum muktamad

Pelepasan air radioaktif:

sekatan produk laut


இந்தியாவில் தயாரிக்கப்பட்ட ஐபோன் ; உலக அளவில் விற்பனை செய்ய ஆப்பிள் நிறுவனம் திட்டம்

கலிபோர்னியா, செப்டம்பர் 15 – ஆப்பிள் நிறுவனம் முதல் முறையாக, தனது இந்திய தொழிற்சாலையில் தயாரிக்கப்பட்ட ஐபோன்களை, அதன் உலகளாவிய விற்பனை தொடங்கும் நாளில் வெளியிட திட்டமிடுள்ளதாக கூறப்படுகிறது.

குறிப்பாக இந்தியா, தமிழ்நாட்டிலுள்ள, Foxconn தொழில்நுட்ப நிறுவனத்தால் தயாரிக்கப்பட்ட, அந்த புதிய ஐபோன் 15 வகை விவேக கைப்பேசிகளை, தென்கிழக்காசிய நாடுகளிலும், இதர சில வட்டார நாடுகளிலும் விற்பனை செய்ய ஆப்பிள் திட்டமிட்டுள்ளதாக கூறப்படுகிறது.

தற்சமயம் பரவலாக பயன்படுத்தப்படும் ஐபோன்கள் அனைத்தும் பெரும்பாலும் சீனாவில் தான் தயாரிக்கப்படுகின்றன. எனினும், முதல் முறையாக இந்தியாவில் தயாரிக்கப்பட்ட அந்த புதிய தலைமுறை சாதனத்தை, உலகளவில் அறிமுகம் செய்யும் ஆப்பிள் நிறுவனத்தின் நடவடிக்கை இந்தியாவுக்கு வழங்கப்படும் மாபெரும் அங்கீகாரமாக கருதப்படுகிறது.

அது இந்தியாவின் வளர்ந்து வரும் உற்பத்தியாற்றலை உயர்த்திக் காட்டுவதாக கூறப்படுகிறது.

இம்முறை இந்திய ஐபோன்கள் உலகளவில் அறிமுகம் கண்டால், இந்தியாவிலுள்ள, இதர ஐபோன் விநியோக நிறுவனங்களை தன் வசம் வைத்திருக்கும் டாடா குழுமமும் விரைவில் ஐபோன் தயாரிப்பில் ஈடுபடுமென எதிர்ப்பார்க்கப்படுகிறது.

அமெரிக்கா, கலிபோர்னியாவில், உள்நாட்டு நேரப்படி, அடுத்த வாரம் செவ்வாய்கிழமை, காலை மணி பத்துக்கு, ஐபோன் 15 அதிகாரப்பூர்வமாக வெளியீடு காண்கிறது.

வழக்கமாக, அதிகாரப்பூர்வ வெளியீடு முடிந்த, பத்து நாட்களில் அது விற்பனைக்கு வரும்.

 Tags
Apple rancang jual iPhone

buatan India

pelancaran global


நோன்பு  பெருநாளை  முன்னிட்டு  வசதி குறைந்த  குடும்பங்களுக்கு அன்பளிப்பு

ஈப்போ, ஏப் 9 – ஏசான் குருப் ஒஃவ் கம்பெனி்( Ehsan Group of Companies) ஏற்பாட்டில் கிம்மா கட்சி ஆதரவில் பேரா மாநிலத்தைச் சேர்ந்த குறைந்த 250 குடும்பங்களுக்கு நிதி மற்றும் அரிசி பைகள் வழங்கப்பட்டது. இந்த நிகழ்வு ஈப்போவில் மூன்றாவது ஆண்டாக நடைபெறுவதாகவும் கிம்மா கட்சியின் தேசியத் தலைவர் சையிட் இப்ராஹிம் அப்துல் காதீர் கூறினார். நாட்டில் வசதி குறைந்த குடும்பங்களை அதிகமானோர் இருந்தாலும் அனைவரின் குறைகளை தீர்க்க இயலவில்லை என்றாலும் முடிந்த உதவிகளை செய்து வருகிறோம் அதில் வசதி குறைந்த இந்திய முஸ்லிம் மாணவர்கள் எதிர்நோக்கும் கல்வி பிரச்சினைகளுக்கு கவனமும் செலுத்தி வருகிறோம் என சையிட் இப்ராஹிம் தெரிவித்தார்.

இந்த நிகழ்வு சிறப்புடன் நடைபெற பேராதரவு வழங்கிய ஏசான் குருப் ஒஃவ் கம்பெனி நிறுவனத்தின் தோற்றுனர் டத்தோ ஹாஜி அப்துல் ஹாமிட் பி.வி. அப்துலுக்கு நன்றியையும் அவர் தெரிவித்துக்கொண்டார். இங்குள்ள சென். ஜோன் மண்டபத்தில் நடைபெற்ற நோன்பு பெருநாள் அன்பளிப்பு வழங்கும் நிகழ்வில் கலந்துக்கொண்ட டத்தோ ஹாஜி அப்துல் ஹாமிட் பி.வி. அப்துல் பேசியபோது , இந்த அன்பளிப்பு நாடு முழுவதிலும் வழங்கப்பட விருப்பதாகவும் தெரிவித்தார். இதனைத் தொடர்த்து மற்ற மாநிலங்களிலும் மொத்தம் 5 ஆயிரம் வசதி குறைந்த குடும்பங்களுக்கு இந்த உதவிகள் வழங்கப்படும் என்றார்.

 Tags
Fasting day

For families gift

in front of

Less comfortable


முதலாளிகள் கர்ப்பிணி தொழிலாளர்களை வேலை நீக்கம் செய்ய முடியாது ; வி. சிவக்குமார்

கோலாலம்பூர்,மார்ச் 10 – 1955-ஆம் ஆண்டு சட்டத்தின் படி, கர்ப்பிணியாக உள்ள தொழிலாளர்களை , முதலாளிகள் வேலை நீக்கம் செய்ய தடை விதிக்கப்பட்டிருப்பதாக, மனிதவள அமைச்சர் வி. சிவக்குமார் தெரிவித்தார்.

பெண் தொழிலாளர்களின் நலனைப் பாதுகாக்கும் வகையில், அந்த சட்டத்தில் சில மாற்றங்கள் செய்யப்பட்டுள்ளன.

அந்த சட்டதிருத்தம் இவ்வாண்டு ஜனவரி தொடக்கம் அமலுக்கு வந்திருக்கும் நிலையில், கருவுற்றிருக்கும் கால கட்டத்தில் பெண்கள் உடல் நலம் பாதிக்கப்பட்டிருந்தால் , அவர்களை முதலாளிகள் பணி நீக்கம் செய்ய முடியாது என சிவக்குமார் குறிப்பிட்டார்.

 Tags
Employers are

minister

pregnant workers

prohibited from firing


நாடு முழுவதும் தொழிற்நுட்ப – தொழில்துறை TVET பயிற்சி நிலையங்களில் இம்மாதம் 30ஆம் தேதி முதல் மாணவர்கள் சேர்க்க்கப்படுவர்

புத்ரா ஜெயா. அக் 6 – நாடு முழுவதும் உள்ள 1,334 தொழில்நுட்ப மற்றும் தொழிற்பயிற்சி (TVET) நிலையங்களில் புதிய மாணவர்களுக்கான விண்ணப்பங்கள் அக்டோபர் 30 முதல் ஏற்றுக்கொள்ளப்படும் என துணைப் பிரதமர் டத்தோஸ்ரீ அகமட் ஸாஹிட் ஹமிடி தெரிவித்திருக்கிறார்.

TVET ஆட்சேர்ப்பு பிரிவு (UPTVET) செயலி மூலமாக விண்ணப்பதாரர்கள் விண்ணப்பம் செய்யலாம். விண்ணப்பங்களின் ஒருங்கிணைப்பை உறுதிசெய்வதற்காக இந்த நடவடிக்கை எடுக்கப்பட்டுள்ளதாக தேசிய TVET மன்றத்தின் தலைவருமான ஸாஹிட் தெரிவித்தார்.

நாடு முழுவதும் உள்ள 1,334 TVET பயிற்சி மையங்களுக்கு பல்வேறு தொழில் திறன் மற்றும் தொழிற்நுட்ப பயிற்சியை மேற்கொள்ள விரும்புவோர் விண்ணப்பிக்க முடியும். மலேசிய கல்வி, தொழில்நுட்பம் மற்றும் தொழிற்பயிற்சி மன்றத்தின் அமைச்சரவைக் குழுக் கூட்டத்திற்குப் பிறகு நடந்த செய்தியாளர் கூட்டத்தில் அவர் இதனை தெரிவித்தார். இந்த கூட்டத்தில் மனிதவள அமைச்சர் வி.சிவகுமார், உள்துறை அமைச்சர் டத்தோஸ்ரீ சைபுடின் நாசூடியோன்,  கல்வி அமைச்சர் பாட்லினா சிடெக் உட்பட பல அமைச்சர்களும் கலந்து சிறப்பித்தனர்.


நியூசிலாந்தில் நில நடுக்கம் சுனாமி எச்சரிக்கை வெளியிடப்பட்டது

வெல்லிங்டன் , மார்ச் 16 – நியூசிலாந்தில் Kermadec தீவுகள் வட்டாரத்தில் ரெக்டர் கருவியில் 7.1 அளவில் பதிவான நிலநடுக்கம் உலுக்கியதாக அமெரிக்க புவியியல் ஆய்வு மையம் தெரிவித்துள்ளது. நிலநடுக்கத்தைச் தொடர்ந்து அந்த தீவு பிரதேசத்தில் சுனாமி எச்சரிக்கை விடுக்கப்பட்டபோதிலும் நியூசிலாந்து பெருநிலத்திற்கு சுனாமி மிரட்டல் இல்லையென தெரிவிக்கப்பட்டது. நிலநடுக்கம் தொடர்பான சேதம் குறித்து எந்தவொரு தகவலும் இன்னும் தெரியவில்லை.

 Tags
Earthquake

in NZ

Kermadec Islands

Magnitude 7.1

strikes


ரொஸ்மாவின் பயண கடப்பிதழை தற்காலிகமாக  திருப்பி வழங்க  நீதிமன்றம் அனுமதி

புத்ராஜெயா, மார்ச் 21 – டத்தின் ஶ்ரீ ரொஸ்மா மன்சோர் ( Datin Seri Rosmah Mansor ) சிங்கப்பூர் செல்ல , அவரது பயண கடப்பிதழை திருப்பி வழங்க மேல் முறையீட்டு நீதிமன்றம் அனுமதி வழங்கியது.

சிங்கப்பூரில் , தனது மகளையும் , உடல் நலம் குன்றியிருக்கும் தனது பேரனையும் பார்ப்பதற்கு அந்த அனுமதி வழங்கப்பட்டிருக்கிறது .

இன்று தனது பயண கடப்பிதழை திரும்ப பெற்றுக் கொள்ளும் ரொஸ்மா, அதனை மே 10 -ஆம் தேதி திரும்ப நீதிமன்றத்திடம் ஒப்படைக்க வேண்டுமென நீதிபதி Datuk Seri Kamaludin Md Said  உத்தரவிட்டார்.

சரவாக் புறநகர் பள்ளிகளுக்கான சூரிய மின்கதிர் திட்டம் தொடர்பான ஊழல் வழக்கில், கடந்தாண்டு செப்டம்பர் 1-ஆம் தேதி, ரொஸ்மாவிற்கு நீதிமன்றம் 10 ஆண்டுகள் சிறையும், 97 கோடி ரிங்கிட் அபராதத்தையும் தண்டனையாக விதித்தது.

எனினும் ரொஸ்மாவின் மேல் முறையீட்டுக்கான வழக்கு செவிமடுக்கப்படும் வரை , அவரது தண்டனையை நீதிமன்றம் ஒத்தி வைத்திருக்கிறது.

 Tags
confirmed that

returned to Rosmah

The court

the passport

was temporarily


அமெரிக்காவில்   Missouri தென்மேற்கு   வட்டாரத்தில்  மோசமான புயல்

செய்ட் லுய்ஸ் , ஏப் 6 – அமெரிக்காவில் Missouri தென்மேற்கு வட்டாரத்தில் வீசிய மோசமான புயலினால் எழுவர் மாண்டனர். மரங்கள் வேருடன் சாய்ந்தததோடு பல வீடுகளில் கூரைகளும் பறந்தன . மக்கள் குடியிருப்பு பகுதிகளும் வர்த்தக மையங்களும் பெரிய அளவில் சேதத்திற்கு உள்ளாகின.

புயல் சேதத்திலிருந்த Missouri மீள்வவதற்கு நீண்ட காலம் பிடிக்கும் என அம்மாநில கவர்னர் Mike Parson தெரிவித்தார். புயலினால் ஐவர் காயம் அடைந்தனர். பலஇடங்களில் மின் வினியோகம் தடை ஏற்பட்டுள்ளது.

 Tags
5

after tearing

kills

southeastern Missouri

through

Tornado


இந்தியாவின் சூரிய ஆய்வுப் பயணம்; ஆதித்யா L-1 பூமி மண்டல தாக்கத்திலிருந்து வெற்றிகரமாக வெளியேறி பயணிக்கிறது

புதுடெல்லி , அக் 1 – சூரியனை ஆய்வு செய்யும் விண்வெளி பயணத்துக்காக ஏவப்பட்ட இந்தியாவின் ஆதித்யா-L1 9 லட்சத்து 20 ஆயிரம் கிலோமீட்டர் பயணம் செய்து “பூமி மண்டல தாக்கத்திலிருந்து” விட்டு வெற்றிகரமாக வெளியேறியதாக இந்திய விண்வெளி ஆராய்ச்சி நிறுவனம் (இஸ்ரோ) அறிவித்துள்ளது.

செவ்வாய் கிரகத்தை நோக்கிய பயணத்துக்கு பிறகு , பூமி மண்டலத்தின் தாக்கத்திலிருந்து விடுபட்டு விண்கலத்தை இந்தியா அனுப்புவது இது இரண்டாவது முறையாகும் என்றும் இஸ்ரோ தெரிவித்துள்ளது.

இந்த விண்கலம் பூமியில் இருந்து 9 லட்சத்து 20 ஆயிரம் கிலோமீட்டர் தூரம் பயணித்து, முழுமையாக பூமி மண்டல தாக்கத்திலிருந்து விலகி வெற்றிகரமாக சென்று கொண்டிருக்கிறது. அது இப்போது சூரியன்-பூமி லாக்ரேஞ்ச் பாயின்ட் 1 (எல்1) புள்ளியை நோக்கி அதன் பாதையில் பயணிக்கிறது” என்று இஸ்ரோ கூறியுள்ளது.

 Tags
‘sphere of Earth’s influence’

Aditya-L1 leaves

navigating towards L1: Isro


கிள்ளானில்  தீபாவளி சந்தை  கடைகளுக்கு  இன்று முதல்  மனு செய்யலாம்

ஷா அலாம் , ஆக 23- இவ்வாண்டு தீபாவளி திருநாளை முன்னிட்டு கிள்ளான் நகராண்மைக் கழகம் கிள்ளான், லிட்டில் இந்தியா பகுதியில் தீபாவளி சந்தைக்கு ஏற்பாடு செய்துள்ளது. இச்சந்தையில் வியாபாரம் செய்ய விரும்புவோர் இன்று தொடங்கி வரும் செப்டம்பர் மாதம் 17ஆம் தேதி வரை இணையம் வாயிலாக கடைகளுக்கு விண்ணப்பிக்கும்படி கேட்டுக் கொள்ளப்படுகிறார்கள்.

இந்த தீபாவளி சந்தை லிட்டில் இந்தியா பகுதியிலுள்ள லோரோங் திங்காட் மற்றும் ஜாலான் தாலி ஆயரில் நடைபெறும் என்று கிள்ளான் நகராண்மைக் கழகத்தின் வர்த்தகத் தொடர்புப் பிரிவுத் தலைவர் நோர்பிஷா மாபிஷ் Majilis Perbandaran Klang கூறினார்.

லோரோங் திங்காட்டில் 139 கடைகளுக்கும் ஜாலான் தாலி ஆயரில் 11 கடைகளுக்கும் ஏற்பாடு செய்யப்பட்டுள்ளதாக அவர் குறிப்பிட்டார்.

இந்த கடைகளுக்கான விண்ணப்பங்கள் மூன்று பிரிவுகளாகப் பிரிக்கப்பட்டுள்ளன. லோரோங் திங்காட்டில் உள்ள கடை நடத்துநர்கள் மற்றும் வணிகர்கள் ஒரு பிரிவினராக உள்ள வேளையில் மருதாணி இடுவோர் மற்றும் பலூன் விற்போருக்கு முதலில் வருவோருக்கு முதல் வாய்ப்பு என்ற அடிப்படையில் கடைகள் வழங்கப்படும். வாணவெடிகள், தீபாவளி பலகாரங்கள் உள்ளிட்ட பெருநாளுக்குத் தேவையான அத்தியாவசியப் பொருள்களை விற்பனை செய்வோர் குலுக்கல் முறையில் தேர்ந்தெடுக்கப்படுவர் என அவர் குறிப்பிட்டார். இந்த கடைகளுக்கான குலுக்கல் வரும் அக்டோபர் மாதம் 10ஆம் தேதி இணையம் வாயிலாக நடத்தப்படும் என்றும் அவர் கூறினார்.

இந்த தீபாவளிச் சந்தையில் வியாபாரம் செய்வதற்கு அக்டோபர் 29 முதல் நவம்பர் 11 வரை (14 நாட்கள்) அனுமதி வழங்கப்படும் என்றும் நோர்பிஷா தெரிவித்தார்.


கோலாம்பூர் மிக வறிய நிலை இந்திய குடும்பங்களுக்கு  உதவ Mitra-வின் RM8.24 மில்லியன் ஒதுக்கீடு; பண்டார் துன் ரசாக் & செராஸ் தொகுதிகளில் நேரடி ஆய்வு

கோலாலம்பூர், அக் 2 – நாட்டில் மிக ஏழ்மை சூழலில் வாழும் குடும்பங்களை இவ்வாண்டு இறுதிக்குள் அந்த நிலையிலிருந்து மீட்டெடுக்க பிரதமர் டத்தோ ஶ்ரீ அன்வார் இப்ராஹிம் இலக்கு நிர்ணயித்துள்ளார். அதற்கு கைகொடுக்கும் வகையில் இந்திய சமூக உருமாற்று பிரிவான Mitra பிரதமர் துறையுடன் இணைந்து 8.24 மில்லியன் ரிங்கிட் ஒதுக்கீட்டில் கோலாம்பூர் பகுதியில் வாழும் மிக வறிய நிலை இந்திய குடும்பங்களுக்கு உதவும் என Mitra-வின் தலைவர் டத்தோ ரமணன் அண்மையில் அறிவித்திருந்தார்.

அதன் முதற்கட்ட நடவடிக்கைகள் தொடங்கிய நிலையில் நேற்று பண்டார் துன் ரசாக் மற்றும் செராஸ் நாடாளுமன்றத் தொகுதியில் வாழும் ஏழ்மை நிலை குடும்பங்களுக்கு உதவிட அவர்களின் விபரங்கள் நேரடி சந்திப்பின் வழி உறுதி செய்யபட்டு ஒருங்கிணைப்பு பணிகள் நடந்தன. ஒரு குடும்பத்தின் மொத்த வருமானம் 1110 ரிங்கிட் அல்லது அக்குடும்பத்தில் உள்ள ஒருவரின் சராசரி வருமானம் 339 ரிங்கிட்டிற்கும் குறைவாக இருப்பின் அவர்கள் வறிய நிலை ஏழ்மை குடும்பங்களாக வகைப்படுத்தப்படுகின்றனர். e-Kasih வழி அடையாளம் காணப்பட்ட அச்சூழலில் வாழும் ஏறக்குறைய 370 குடும்பங்களைச் சேர்ந்தவர்கள் இந்த சந்திப்பிற்கு நேற்று வந்திருந்தனர். அவர்களில் ஏறக்குறைய 35 பேர் இந்திய குடும்பங்களைச் சேர்ந்தவர்கள்.

பிரதமர் துறையின் கீழ் உள்ள உட்பட கூட்டரசு பிரதேச துறை, Mitra, ICU, சமூக நலத் துறை, DBKL, கூட்டரசு பிரதேச இஸ்லாமிய மன்றம் ஆகியவையும் இந்நிகழ்ச்சியை ஒருங்கிணைத்தன. ஏற்கனவே 4 நாடாளுமன்ற தொகுதிகளில் இந்த நடவடிக்கை மேற்கொள்ளப்பட்டுள்ள நிலையில் கோலாலம்பூரில் உள்ள பிற நாடாளுமன்றத் தொகுதிகளிலும் இது தொடரும் என தெரிவிக்கப்பட்டுள்ளது. இந்த நிகழ்ச்சிக்கு பண்டார் துன் ரசாக் நாடாளுமன்ற உறுப்பினர் டத்தோ ஶ்ரீ Dr. Wan Azizah மற்றும் செராஸ் நாடாளுமன்ற உறுப்பினர் Tan Kok Wai-யும் வந்திருந்தனர்

 Tags
8.24 MILLION

mitra


சந்திரயான்-3 வெற்றி ; செப்டம்பர் 2ல் சூரியனை நோக்கி பாய்கிறது இஸ்ரோவின் ஆதித்யா-எல்1 மிஷன்

புதுடெல்லி, ஆக 27 – சந்திரயான்-3 திட்டத்தின் வாயிலாக வரலாறு படைத்த இந்திய விண்வெளி ஆய்வு நிறுவனமான இஸ்ரோ, செப்டம்பர் இரண்டாம் தேதி, கதிரவனை நோக்கி ஆதித்யா-L1 பயணத்தை ஏவவுள்ளதாக அறிவித்துள்ளது.

ஆதித்யா-L1 திட்டம், சூரியனை ஆய்வு செய்யும் பணிகளை மேற்கொள்ளும்.

அதற்காக, ஆதித்யா-L1 திட்டம் முழு தயார் நிலையில் இருப்பதாக, இஸ்ரோ விண்வெளி ஆய்வு மையத்தின் இயக்குனர் நிலேஷ் எம் தேசாய் கூறியுள்ளார்.

ஸ்ரீ ஹரிகோட்டாவிலுள்ள, சதீஷ் தவான் மையத்திலிருந்து, PSLV ராக்கெட் மூலம், ஆதித்யா-L1 விண்கலன் பாய்ச்சப்படும்.

பூமியிலிருந்து சுமார் 15 லட்சம் கிலோமீட்டர் தொலைவில் அமைந்திருக்கும் இலக்கை சென்றடைய, ஆதித்யா-L1 விண்கலத்திற்கு 127 நாட்கள் ஆகுமெனவும் நிலேஷ் தெரிவித்தார்.

சூரியனின் சுற்றுப் பாதையிலிருந்து, அதன் செயல்பாட்டை மிக நெருக்கமாக கண்காணிப்பதோடு, பூமியில் உயிர்கள் வாழ வழி வகுக்கும் சூரியன் மீதான நமது புரிதலையும் ஆதித்யா-L1 விண்கலன் மேம்படுத்தும்.

பல நூற்றாண்டுகளாக, விஞ்ஞானிகளையும், விண்வெளி ஆய்வாளர்களையும் கவர்ந்த தீப்பந்து மீதான ஆராய்ச்சி நடவடிக்கைகளை அடுத்த கட்டத்திற்கு கொண்டு செல்லும் இந்தியாவின் லட்சிய முயற்சியை ஆதித்யா-L1 பிரதிபலிக்கும்.

 Tags
Chandrayaan-3 done

Isro moves to Sun mission Aditya-L1

launch on September 2


பெய்ஜிங்  மருத்துவமனையில்  தீ விபத்து  21 நோயாளிகள் மரணம்

பெஜ்ஜிங், ஏப் 19- பெய்ஜிங் Chanfeng மருத்துவமனையில் ஏற்பட்ட தீ விபத்தில் 21 நோயாளிகள் மரணம் அடைந்தனர். அந்த பேரிடரின்போது 71 நோயாளிகள் மீட்கப்பட்டனர். சில நோயாளிகள் படுக்கை விரிப்புகளை கயிறுபோல கட்டி அதன் மூலம் கீழே இறங்குவதற்கான முயற்சியில் ஈடுபடும் காணெளிகள் சமூக வலைத் தளங்களில் வைரலாகின. சம்பவம் நிகழ்ந்த மருத்துவமனைக்கு விரைந்த தீயணைப்பு வீரர்கள் அரைமணி போராட்டத்திற்குப் பிறகு தீயை முழுமையாக கட்டுப்படுத்தினர். இந்த தீ விபத்து குறித்து விசாரணை நடத்துவதற்கு சீன அரசாங்கம் உத்தரவிட்டது.

 Tags
21 in Beijing

after fire kills

China orders probe

hospital


தைப்பிங்கில் குறைமாத பெண் குழந்தை மீட்பு

தைப்பிங் , ஜூலை 18 – தைப்பிங்கில் உள்ள வீட்டின் பின்புறத்தில் ஒரு குறைமாதத்தில் பிறந்த பெண் குழந்தை ஒன்றை கடந்த திங்கட்கிழமை போலீசார் கண்டெடுத்துள்ளனர்.

இரத்த போக்கின் காரணமாக 22 வயது பெண் ஒருவர், சிகிச்சை பெற மருத்துவமனைக்கு சென்றிருந்த போது, அவரை பரிசோதித்த மருத்துவர்கள் குழந்தை கருக்கலைப்பிற்கான தடயம் இருப்பதை கண்டறிந்துள்ளனர்.

அதனை அடுத்து செய்யப்பட்ட விசாரணையில், பிரசவத்தை மறைக்கும் நோக்கில் அக்குழந்தையை பெற்றெடுத்து தூக்கி எறிந்ததை ஒப்புக் கொண்டுள்ளார்.

அதன் பிறகு சம்பவ இடத்திற்கு விரைந்த போலீஸ் சம்பந்தப்பட்ட அக்குழந்தை வீட்டின் பின்புறம் ஒரு துணியில் சுற்றப்பட்டு அதன் மேல் எறும்புகள் மொய்ந்து கொண்டிருந்த நிலையில் மீட்டெடுத்துள்ளனர் .

மருத்துவமனையில் அவசர சிகிச்சைக்காக அனுமதிக்கப்பட்ட அக்குழந்தை தற்போது ஆரோக்கியமாக இருப்பதாகவும் அக்குழந்தையின் தாய் இன்னும் சிகிச்சை பெற்று வருவதாகவும் போலீஸ் தெரிவித்துள்ளது.

 Tags
bayi pramatang

Polis selamatkan


கார்களை கிறுக்கிய சிறுவனை போலீஸ் தேடுகிறது

பாலிக் புலாவ், ஜன 8 – பினாங்கு , Bayan Lepas , Jalan Tingkat Kenari – யில் கார்களின் மீது, Spray –வண்ணத்தைக் கொண்டு, தகாத வார்த்தைகளை , கிறுக்கி விட்டுச் சென்ற சிறுவனை போலீசார் தேடி வருகின்றனர்.

அந்த சம்பவம் தொடர்பில், பாதிக்கப்பட்ட கார் உரிமையாளர்களிடம் இருந்து 5 புகார்கள் பெறப்பட்டதாக, Barat Daya மாவட்ட போலீஸ் தலைவர் Kamarul Rizal Jenal தெரிவித்தார் .

விசாரணையில், கடந்த வெள்ளிக்கிழமை மதியம் மணி 2-லிருந்து 2.30-க்கு இடைப்பட்ட நேரத்தில் அச்சிறுவன் அந்த அடாவடிச் செயலை புரிந்ததாக அவர் தெரிவித்தார் .

 Tags
bayan lepas

child

Cops

seeking

suspected

vandalizing cars


போலீஸ் நிலையத்தில் நுழைய தடை ; சம்பந்தப்பட்ட பெண் பின்னர் கால்சடையை மாற்றியதாக போலீஸ் விளக்கம்

சிலாங்கூர், செராசிலுள்ள, பத்து செம்பிலான் போலீஸ் நிலையத்தில் நுழைய அனுமதி மறுக்கப்பட்ட பெண் ஒருவர், நீண்ட கால்சட்டையை மாற்றிக் கொண்டதால் பின்னர் அனுமதி வழங்கப்பட்டதை காஜாங் போலீஸ் ஒப்புக் கொண்டது.

அரசாங்க கட்டத்திற்குள் நுழைய கால் முட்டிக்கு கீழ் உடை அணிந்திருக்க வேண்டும்.

எனினும் அந்த விதிமுறையை பின்பற்றாததால் சம்பந்தப்பட்ட பெண்ணுக்கு அனுமதி மறுக்கப்பட்டதாக, அசிஸ்டன் கமிஸ்னர் முஹமட் சாயிட் ஹசான் தெரிவித்தார்.

தகுந்த உடை அணிந்திருந்தும் பெண் ஒருவருக்கு போலீஸ் நிலையத்தில் நுழைய தடை விதிக்கப்பட்ட சம்பவம் வைரலானது.

எனினும், சரியான ஆடையை அணிந்து வருமாறு கேட்டுக் கொள்ளப்பட்டதால் அதிருப்தி அடைந்த அப்பெண், பணியில் இருந்த போலீஸ் அதிகாரியுடன் வாக்குவாதத்தில் ஈடுபட முயன்றதையும், 20 நிமிடங்களுக்கு பின்னர் நீண்ட கால்சட்டையை அணிந்து கொண்டு அவர் மீண்டும் போலீஸ் நிலையத்திற்கு வந்ததையும் முஹமட் சாயிட் சுட்டிக் காட்டினார்.

சாலை விபத்து ஒன்று தொடர்பில் புகார் செய்ய சம்பந்தப்பட்ட பெண் போலீஸ் நிலையத்திற்கு சென்றிருந்த போது அச்சம்பவம் நிகழ்ந்தது.

 Tags
police explain after Kajang ‘Karen’ claims denied entry into

police station

She changed to trousers later


மலாய்க்காரர்கள்  அல்லாதவர்களால்  அரசாங்கம்  நடத்தப்படுகிறது  என்பதற்கு   அல்லா விவகாரமே  உதாரணம்  -முஹிடின் யாசின்

காப்பார், ஜூலை 31 – அரசாங்கம் மலாய்க்காரர் அல்லாதாவர்களால் நடத்தப்படுகிறது என்பதற்கு அன்வார் இப்ராஹிம் தலைமையிலான ஒன்றுமை அரசாங்கத்தின் ” Alaah ” விவகாரம் ஓர் முன் உதாரணம் என பெரிக்காத்தான் நேசனல் தலைவர் முஹிடின் யாசின் குற்றஞ்சாட்டியுள்ளார். 2018ஆம் ஆண்டு முதல் 2020 ஆம் ஆண்டுவரை பக்காத்தான் ஹராப்பான் அரசாங்கத்தில் தாம் உள்துறை அமைச்சராக இருந்தபோது சமய பாடத்தின்போது Allah வார்த்தை பயன்படுத்துவது தொடர்பாக சரவா பெண் ஒருவர் தொடுத்திருந்த வழக்கில் உயர்நீதிமன்றத்தின் முடிவுக்கு எதிராக முறையீடு செய்ய வேண்டாமென DAP யிடமிருந்து தாம் கடுமையான நெருக்குதலுக்கு உள்ளானதாக முஹிடின் கூறியதாக FMT இணையத்தள பதிவேடு செய்தி வெளியிட்டுள்ளது.

கிறிஸ்துவர்களும் முஸ்லிம்களும் பயன்படுத்தும் அந்த வார்த்தையில் மிகப்பெரிய வேறுபாடு இருப்பதாக அவர் கூறினார். எனவேதான் மலாய்காரர்களின் தலைவர் என்ற முறையில் உயர்நீதிமன்றத்தின் முடிவை எதிர்த்து மேல் முறையீடு செய்யும்படி பக்காத்தான் ஹராப்பான் அரசாங்கத்தை தாம் கேட்டுக்கொண்டதாகவும் அப்படி முறையீடு செய்திருந்தால் அல்லா விவகாரத்தில் ஒரு சட்டத்தை ஏற்படுத்தியிருக்கலாம் என முஹிடின் கூறினார். ஆனால் கடந்த ஆண்டு அன்வார் தலைமையிலான அரசாங்கம் அதிகாரத்திற்கு வந்ததால் மேல் முறையீடு செய்யவில்லை. அவர் பிரதமராக வந்தவுடன் மேல்முறையீட்டுக்கு விண்ணப்பம் செய்வதை நிறுதித்துவிட்டார். அவ்வாறு செய்ததன் மூலம் கிறிஸ்துவர்கள் Allah வார்த்தையை பயன்படுத்துவற்கான நீதிமன்றத்தின் உத்தரவுக்கு நீங்கள் இணக்கம் தெரிவித்து விட்டீர்கள். DAP யிடமிருந்து வந்த நெருக்குதலே அன்வாரின் இந்த முடிவுக்கு காரணம் என முஹிடின் குற்றஞ்சாட்டினார். தாம் தொடர்ந்து பிரதமராக வருவதற்கு அன்வார் எதையும் செய்வதற்கு விரும்பினார். அம்னோவுடன் நட்பு பாராட்டினாலும் பதவியில் இருப்பதற்கு அன்வார் எதையும் செய்வதற்கு விரும்பினார் என்று முஹிடின் குற்றஞ்சாட்டினார்.

 Tags
‘Allah’ issue shows govt run by non-Malays

Muhyiddin says


தேடப்பட்டுவரும்  தனது மருமகன்  எங்கே இருக்கிறார் என்பதை  MACC யிடம்  முஹிடின்  தெரிவிக்க  வேண்டும்  –  பாமி வலியுறுத்து

கிள்ளான், ஆக 8 – அமைச்சு ஒன்றில் வெளிநாட்டு தொழிலாளர்களை பதிவு செய்யும் திடடத்தில் நடைபெற்ற ஊழல் விவகாரம் தொடர்பில் MACC யின் விசாரணைக்கு தனது மருமகன் உள்ளாகியிருக்கும் விவகாரம் தொடர்பில் பெரிக்காத்தான் நேசனல் கூட்டணியின் தலைவர் டான்ஸ்ரீ முஹிடின் யாசின் மக்களுக்கு விளக்கம் அளிக்க வேண்டுமென பக்காத்தான் ஹராப்பான் தொடர்பு இயக்குனர் Fahmi Fadzil தெரிவித்தார். இந்த விவகாரத்தில் தொடர்ந்து மௌனம் சாதிக்காமல் தனது மருமகன் எங்கே இருக்கிறார் என்ற தகவலை முன்னாள் பிரதமருமான முஹிடின் தெரிவிக்க வேண்டும் என Fahmi Fadzil கேட்டுக்கொண்டார். விசாரணைக்கு உதவுவதற்காக இந்த விவகாரதில் முஹிடின் பதில் அளிக்க வேண்டும். தனது மருமகன் எங்கே இருக்கிறார் என்பதை தேடுவதற்கு MACC க்கு உதவவேண்டுமன முஹிடினுக்கு தாம் சவால் விடுப்பதாகவும் சிலாங்கூரில் மேருவுக்கு அருகே நேற்றிரவு தேர்தல் பிராச்சாரக் கூட்டத்தில் உரையாற்றியபோது Fahmi Fadzil தெரிவித்தார்.

அமைச்சில் வெளிநாட்டு தொழிலாளர்களின் கைரேகை ஆவணங்கள் கையிருப்பு, பதிவு , தருவிப்பு சம்பந்தப்பட்ட திட்டம் தொடர்பான விசாரணைக்கு உதவும் பொருட்டு முன்னாள் பிரதமர் டான்ஸ்ரீ முஹிடின் யாசினின் மருமகன் Adlan Berhan மற்றும் வழக்கறிஞர் Mansoor Salat ஆகியோரை தேடி வருவதாக ஊழல் தடுப்பு ஆணையமான MACC நேற்று அறிக்கை வெளியிட்டிருந்து. அந்த இருவரும் மே 17ஆம்தேதி மற்றும் மே 21 ஆம் தேதி நாட்டிலிருந்து வெளியேறியிருப்பதோடு, அவர்கள் நாடு திரும்பியதற்கான தகவல்கள் எதுவும் இல்லை என MACC தெரிவித்திருக்கிறது.

 Tags
Kata Fahmi

Muhyiddin perlu dedah lokasi menantu kepada SPRM


பிரிக்பீல்ட்ஸில் உடைபடும்  அபாயத்தில்  12 அங்காடிக் கடைகள்  உரிமையாளர்களை  சிவக்குமார் சந்திப்பார்

கோலாலம்பூர், பிப் 22 – பிரிக்பீல்ட்ஸ் வட்டாரத்தில் சுமார் 12 இந்தியர்களின் அங்காடி கடைகள் உடைபடும் அபாயத்தை எதிர்நோக்கி இருப்பதால் அவர்களை மனித வள அமைச்சர் வி . சிவக்குமார் அடுத்த வாரம் சந்திக்கவிருக்கிறார்.

இந்த கடை விவகாரம் பிரதமர் டத்தோஸ்ரீ அன்வார் இப்ராஹிம் மற்றும் மனித வள அமைச்சர் சிவக்குமார் கவனத்திற்கு கொண்டு செல்லப்பட்டிருப்பதாக மீரா கட்சியின் தலைவர் டத்தோ ஆர் சந்திரகுமணன் தெரிவித்தார்.

இது இந்தியர்கள் சம்பந்தப்பட்ட பிரச்சனை என்பதால் அடுத்த வாரம் 12 அங்காடி கடைக்காரர்களை சந்திக்க சிவகுமார் முடிவு செய்திருக்கிறார் என்று சந்திரகுமணன் குறிப்பிட்டார். மேலும் பிரிக்பீல்ட்ஸ் ஸ்ரீ கோத்தா கோர்ட்டு மலை உணவகத்தின் அருகில் உள்ள 7 அங்காடி கடைக்காரர்கள் தொடர்ந்து வியாபாரம் செய்ய லைசென்ஸ் புதுப்பிக்கப்படுவதில்லை.இவர்களுக்கு எதிராக புகார்கள் செய்யப்பட்டிருப்பதால் கோலாலம்பூர மாநகர் மன்றம் ( DBKL ) லைசென்ஸை புதுப்பிக்கவில்லை. அடுத்த வாரம் பிரிக்பீல்ட்ஸ் வரும் போது அவர்களையும் சந்திப்பதற்கு சிவகுமார் முடிவு செய்துள்ளார்.

இன்று நாடாளுமன்றத்தில் சிவகுமார் மற்றும் அவரின் அரசியல் செயலாளர் ரவீந்திரன் ஆகியோரை சந்தித்து 12 அங்காடி கடைக்காரர்கள் பிரச்சனைகள் குறித்து சந்திரகுமணன் பேச்சு நடத்தினார் என்பது குறிப்பிடத்தக்கது. இதன் தொடர்பில் ஓய்டிஎல். நிறுவனத்திடம் விரைவில் பேச்சுந டத்தப்படும் என்று சிவகுமார் தெரிவித்தார்.

 Tags
in Brickfields

The issue of Indian hawkers

the Minister of human resources

will meet


கடனுதவி வழங்கும் நிறுவனத்தின் காரை நோக்கி துப்பாக்கிச் சூடு ; இரு பணியாளர்கள் காயம்

செத்தியு, ஆகஸ்ட்டு 18 – கடன் வழங்கும் நிறுவனம் ஒன்றின் பணியாளர்கள் மூவர் பயணித்த புரோடுவா பெஸ்ஸா காரை நோக்கி மேற்கொள்ளப்பட்ட துப்பாக்கிச் சூட்டு தாக்குதலில், அவர்களில் ஒருவர் காயமடைந்தார்.

நேற்று நண்பகல் மணி 12.55 வாக்கில், Rhu Sepuluh எனுமிடத்திலுள்ள, பேரங்காடிக்கு பின்புறம் வாடிக்கையாளர் ஒருவரை அவர்கள் பார்க்க சென்ற போது அந்த தாக்குதல் மேற்கொள்ளப்பட்டது.

திடீரென எங்கிருந்தோ வந்த, புரோட்டோன் பெசோனா, புரோடுவா மைவி கார்களில் பயணித்த அடையாளம் தெரியாத நபர்கள், அம்மூவர் பயணித்த காரை துரத்திச் சென்று துப்பாக்கிச் சூட்டு தாக்குதலை மேற்கொண்டதாக, திரங்கானு போலீஸ் தலைவர் டத்தோ மஸ்லி மஸ்லான் தெரிவித்தார்.

அதனால், கடனுதவி நிறுவனத்தின் கார் கட்டுப்பாட்டை இழந்து சாலையில் கவிழ்ந்தது.

அந்த தாக்குதலில், கடனுதவி நிறுவனத்தின் பணியாளர் ஒருவர் வலது தோள்பட்டைக்கு பின்புறம் துப்பாக்கிச் சுட்டுக்கு இலக்கான வேளை ; மற்றொருவர் கார் கவிழ்ந்ததால் காயமடைந்தார்.

தாக்குதலை மேற்கொண்ட இரு கார்களும், அதன் பின்னர் பெசூட் நோக்கி வேகமாக சென்று மறைந்தன.

இவ்வேளையில், காயமடைந்தவர்கள் இரத்தம் செட்டும் நிலையில், அருகிலுள்ள, பல்நோக்கு கடையில் நுழைந்து போலீசாருக்கு அழைப்பு விடுக்க கேட்ட போது, அக்கடையில் இருந்த 31 வயது பெண் பணியாளர் அதிர்ந்து போனதாக தெரிவிக்கப்பட்டது.

 Tags
Kereta peminjam wang ditembak

ketika jumpa pelanggan


சிங்கப்பூர்  காற்பந்து  விளையாட்டாளர்  கார்த்திக் ராஜ்  மயங்கி விழுந்து  மரணம்

சிங்கப்பூர், மே 3 – சிங்கப்பூர் காற்பந்துக் குழுவின் முன்னாள் தேசிய இளைஞர் குழுவின் ஆட்டக்காரர் கார்த்திக் ராஜ் மணிமாறன் திடிரென மரணம் அடைந்தார். சிங்கப்பூர் லீக் காற்பந்து போட்டியில் முதல் டிவிசன் பிரிவில் இடம் பெற்றுள்ள சிங்கப்பூர் கல்சா சங்கத்தின் ஆட்டக்காரருமான 25 வயதுடைய கார்த்திக் ராஜ் சனிக்கிழமையன்று கோலாலம்பூரில் நடைபெற்ற நட்புமுறை ஆட்டத்தில் விளையாடியபோது திடீரென கீழே விழுந்தார். உடனடியாக ஆம்புலன்ஸ் வண்டியில் கோலாலம்பூர் பொது மருத்துவமனைக்கு கொண்டுச் செல்லப்பட்ட அவர் மறுநாள் ஆம்புலன்ஸ் விமானத்தின் மூலம் ஞாயிற்றுக்கிழமையன்று சிங்கப்பூருக்கு கொண்டுச் செல்லப்பட்டார்.

சுவாசிப்பதில் சிரமத்தை எதிர்நோக்கிய அவர் மூன்று நாட்களுக்குப் பிறகு சிங்கப்பூர் பொது மருத்துவமனையில் இறந்தார். சிங்கப்பூர் காற்பந்து அகெடெமிய உருவாக்கிய சிறந்த காற்பந்து விளையாட்டாளர்களில் ஒருவராக கார்த்திக் ராஜ் திகழ்ந்தார். சிங்கப்பூர் லையன் சிட்டி கிண்ண காற்பந்து போட்டியிலும் சிங்கப்பூர் குழுவை பிரதிநிதித்து அவர் விளையாடியுள்ளார். கார்த்திக் திடிர் மறைவு குறித்து சிங்கப்பூர் காற்பந்து சங்கம் ஆழ்ந்த அனுதாபத்தை தெரிவித்துக் கொண்டது. அதோடு அவரது குடும்பத்திற்கு தேவையான உதவிகள் வழங்கப்படும் என்றும் அச்சங்கம் தெரிவித்துள்ளது.

 Tags
25

after collapsing

dies

Ex-national

Karthik Raj

on pre-season

tour

youth player


பிரேத்தியாக வகுப்புக்குச் செல்லவில்லை; SPM தேர்வில்   ஜோசுவா 10  A

கோலாலம்பூர், ஜூன் 12- பிரேத்தியாக வகுப்புக்குச் செல்லாமல் SPM தேர்வில் 10A பெற்று Joshua Raul Row பள்ளிக்கும் பெற்றோருக்கும் பெருமை சேர்த்துள்ளார்.

பெட்டாலிங் ஜெயா லா சாலே இடைநிலைப் பள்ளியில் SPM தேர்வு எழுதிய 157 மாணவர்களில் சிறந்த அடைவு நிலை பெற்ற மாணவர்களில் ஒருவராக Joshua விளங்குகிறார்.

அவர் எட்டு பாடங்களில் A+ மற்றும் 2 பாடங்களில் A பெற்றுள்ளார். 4 ஆம் படிவத்திலிருந்தே எஸ்.பி.எம் தேர்வுக்கு ஆயத்தமாகியதே தமது வெற்றிக்கு முக்கிய காரணம் என அவர் கூறியிருக்கின்றார்.

கோவிட் தொற்றின் தொடக்க காலத்தில் வகுப்புக்கள் பெரும்பாலும் இணைய வாயிலாக மட்டுமே நடைபெற்றன.

ஒவ்வொரு 25 நிமிடங்களுக்கு படிப்பேன் . அதன் பிறகு ஐந்து நிமிடம் ஓய்வு எடுப்பேன். மூன்று மணி நேரத்திற்கு பிறகு 15 நிமிடம் நான் ஓய்வு எடுத்துக் கொள்வேன்.

சில சமயங்களில் நண்பர்களுடன் சேர்ந்த படிப்பேன். பாடங்களை புரிந்துகொள்வதற்கு அதுவும் எனக்கு துணையாக இருந்தது என கூறியிருக்கின்றார் ஜோசுவா.

ஏ லெவல் கல்வியை தொடரவிருக்கும் ஜோசுவாவின் லட்சியம் மருத்துவர் ஆவதாகும்.

 Tags
Scores 10 A s

spm student

without any tuition


எட்டு ஆண்டுகள் தலைமறைவாக வாழ்ந்த மியன்மார் ஆடவனுக்கு எதிராக கொலைக் குற்றச்சாட்டு

போலீசாரிடமிருந்து தப்பி கடந்த எட்டாண்டுகளாக தலைமறைmவாக வாழ்ந்து வந்த, மியன்மார் ஆடவன் ஒருவனுக்கு எதிராக இன்று மாஜிஸ்திரேட் நீதிமன்றத்தில் கொலைக் குற்றச்சாட்டு சுமத்தப்பட்டது.

2015-ஆம் ஆண்டு, வங்காசதேச சலவை தொழிலாளி ஒருவரை கொலை செய்ததாக, 37 வயது அஜிப் காம் எனும் அவ்வாடவனுக்கு எதிராக குற்றம்சாட்டப்பட்டது.

2015-ஆம் ஆண்டு செப்டம்பர் மாதம், ஐந்தாம் தேதி, இரவு மணி 8.30 வாக்கில், பண்டார் சஹாயா சாலையில், 28 வயது உஸ்சல் அலியை கொலைச் செய்ததாக அவன் குற்றச்சாட்டை எதிர்நோக்கியுள்ளான்.

குற்றம் நிரூபிக்கப்பட்டால், மரண தண்டனை அல்லது 30 முதல் 40 ஆண்டுகள் வரையிலான சிறைத் தண்டனையுடன், 12 பிரம்படிகளும் விதிக்கப்படலாம்.

இவ்வழக்கு விசாரணை அக்டோபர் மாதம் மூன்றாம் தேதி செவிமடுக்கப்படும்.

முன்னதாக, ஜுன் 23-ஆம் தேதி, நள்ளிரவு மணி 12.30 வாக்கில், அவ்வாடவன் பினாங்கு, புக்கிட் மெர்தாஜாமில் கைதுச் செய்யப்பட்டது குறிப்பிடத்தக்கது.

 Tags
lapan tahun

lolos buruh didakwa bunuh

Warga myanmar


லியோ டிரைலர் வெளியீடு; விஜய் இரசிகர்கள் திரையரங்கை அடித்து உடைத்து நாசம் செய்யும் வீடியோக்கள் வைரல்

சென்னை, அக்டோபர் 6 – லியோ படத்தின் டிரைலர் நேற்று மாலை வெளியீடு கண்டது.

அந்த டிரைலரை காண, சென்னை ரோஹினி திரையரங்கில் குவிந்த, விஜயின் இரசிகர்கள், திரையரங்கின் இருக்கைகளையும், கண்ணாடி கதவுகளையும் அடித்து உடைத்து சேதம் செய்ததாக கூறப்படுகிறது.

அது தொடர்பான வீடியோக்களும், புகைப்படங்களும் தற்போது சமூக ஊடகங்களில் வைரலாகியுள்ளன.

முன்னதாக, லியோ டிரைலரை காண ஆயிரக்கணக்கான இரசிகர்கள் திரையரங்கில் திரண்டிருந்த காணொளிகளும் வைரலாகியிருந்தன.

லோகேஷ் கனகராஜ் இயக்கத்தில் விஜய், திரிஷா, சஞ்சய் தத், அர்ஜுன், கவுதம் மேனன், மன்சூர் அலிகான் உள்ளிட்ட பலர் நடித்துள்ள திரைப்படம் லியோ.

அதிரடி ஆக்‌ஷன் படமாக அது உருவாகியுள்ளது. படபிடிப்பு முடிந்து இறுதிக்கட்ட பணிகள் விறுவிறுப்பாக நடைபெற்று வருகின்றன.

அனிருத் இசையமைத்துள்ள வேளை ; ஏற்கனவே இரு பாடல்கள் வெளியீடு கண்டுள்ளதும் குறிப்பிடத்தக்கது.


பயணிகளின் பைகளிலிருந்து பொருட்களை திருடும் விமான நிலைய பணியாளர்கள் ; வீடியோ வைரல்

புளோரிடா, செப்டம்பர் 16 – மியாமி அனைத்துலக விமான நிலையத்திள்ள, பாதுகாப்பு சோதனை சாவடிகளில், பணியில் இருக்கும் இரு போக்குவரத்து பாதுகாப்பு நிர்வாக அதிகாரிகள், பயணிகளின் பயணப் பைகளில் இருந்து பொருட்களை திருடும் CCTV இரகசிய கண்காணிப்பு காமிரா பதிவு வைரலாகி கண்டனத்தைப் பெற்றுள்ளது.

அந்த இரு அதிகாரிகளும் கடந்த ஜூலை மாதம் கைதுச் செய்யப்பட்டனர்.

அவர்களுக்கு எதிராக பல திருட்டு குற்றச்சாட்டுகள் சுமத்தப்பட்டுள்ளதாக கூறப்படுகிறது.

 Tags
airport staff

allegedly stealing from bags

US CCTV shows


தேர்தல்   தொகுதி  பங்கீடு   பேச்சுக்களில்  முகமட் ஹசான்   முக்கிய  முடிவுகளை  எடுப்பார்

கங்கார், மே 13 – ஆறு மாநிலங்களில் நடைபெறவிருக்கும் மாநில தேர்தல்களில் கூட்டணி கட்சிகளுக்கிடையே முடிவுகள் எடுப்பதில் தேசிய முன்னணி தேர்தல் இயக்குனர் முகமட ஹசான் முக்கிய பங்கை ஆற்றுவார் என தேசிய முன்னணி மற்றும் அம்னோ தலைவரான டத்தோஸ்ரீ அகமட் ஸாஹிட் ஹமிடி தெரிவித்துள்ளார். தேசிய முன்னணியின் சார்பில் வேட்பாளர்கள் முடிவு செய்வதற்கு முன் கூட்டணி உறுப்புக் கட்சிகள் தெவிக்கும் கருத்துக்கள் மற்றும் கோரிக்கைகளை முகமட் ஹசான் பரிசிலித்து ஆராய்வார். தேசிய முன்னணியின் சாத்தியமான அனைத்து வேட்பாளர்களும் மாநில மற்றும் தேசி முன்னணியின் உச்ச மன்ற கூட்டத்தின் விவாதிக்கப்பட்டு முடிவு செய்யப்படும் என்றும் ஸாஹிட் ஹமிடி கூறினார்.

 Tags
at state BN Seat

decision Maker

talks

Tok Mat to be


கணவர் உயிரின் விலை வெறும் 52 ரிங்கிட்டா?

தாய்லாந்து, சியாங் மாய் நகரில், பல ஆண்டுகளாக கணவனால் சித்திரவதைக்கு இலக்காகி வந்த பெண் ஒருவர், வெறும் 400 பாட் அல்லது 52 ரிங்கிட்டை கொடுத்து அவரை கொலை செய்த சம்பவம் அதிர்ச்சியை ஏற்படுத்தியுள்ளது.

பெரிய அளவில் பணம் கொடுத்து கூலி படையை கொண்டு கணவனை கொல்ல முடியாது என்பதை நன்கு உணர்ந்த அப்பெண், மியன்மாரை சேர்ந்த ஏழை விவசாயை பயன்படுத்தி அக்கொலையை செய்துள்ளார்.

அதே சமயம், சொன்னபடி கணவனை கொன்றுவிட்டால், தமது மகளை திருமணம் செய்து தருவதாகவும், அப்பெண் சம்பந்தப்பட்ட விவசாயிக்கு வாக்குறுதி வழங்கியுள்ளார்.

அதனை தொடர்ந்து, தடித்த பிரம்பால் கணவனை அடித்துக் கொன்ற அவ்வாடவன், சடலத்தை காட்டிற்குள் வெகு தூரம் சென்று வீசியுள்ளான்.

அந்த சடலம் பின்னர் அடையாளம் தெரியாத அளவுக்கு சிதைந்து போன நிலையில் கண்டெடுக்கப்பட்டதாக கூறப்படுகிறது.

 Tags
is only RM52

of a husband's life

The price


வெங்காயத்திற்கு 40% ஏற்றுமதி வரியை விதித்துள்ளது இந்தியா; மலேசியாவில் விலை உயருமா?

இந்தியா, ஆக 21 – உலகின் மிகப் பெரிய வெங்காய ஏற்றுமதி நாடான இந்தியா உள்நாட்டில் உற்பத்தி குறைந்ததன் காரணமாக வெங்காயத்திற்கு 40% ஏற்றுமதி வரியை விதித்துள்ளது.

இது உடனடியாக அமுலுக்கு வருவதாகவும் அது அறிவித்திருக்கிறது.

மலேசியா உட்பட ஐக்கிய அரபு சிற்றரசு, வங்காளதேசம், நேப்பாளம், ஶ்ரீ லங்கா ஆகியவை இந்திய வெங்காயத்தை அதிகம் இறக்குமதி செய்யும் நாடுகளாகும்.

அவ்வகையில் மலேசியாவில் வெங்காய விலை அதிகரிக்கக் கூடிய சாத்தியமுள்ளது.

கடந்த ஒரு நூற்றாண்டில் இம்மாதம் மிகக் குறைந்த அளவிலான மழை பெய்ததால் இந்தியாவில் வெங்காய உற்பத்தி பெருமளவு பாதித்துள்ளது.

அதனால் அங்கு வெங்காய தட்டுப்பாடு ஏற்படாமல் தவிர்க்க இந்தியா இந்த ஏற்றுமதி வரியை அமுலுக்கு கொண்டு வந்துள்ளது.

இது வரும் டிசம்பர் 31 வரை நீடிக்கும். விலை ஏற்றத்தால் உள்நாட்டில் பணவீக்கப் பிரச்சனையைக் கட்டுப்படுத்த இந்திய அரசாங்கம் அண்மையக் காலமாக பல்வேறு நடவடிக்கைகளை எடுத்து வருகிறது.

அவ்வகையில் கடந்த மாதம் பஸ்மதி அல்லாத அரிசி ஏற்றுமதிக்கு இந்தியா தடை விதித்துள்ளதும் குறிப்பிடத்தக்கது.

 Tags
India imposes 40% export duty

on onions


வெள்ள தடுப்பு  திட்டத்திற்கான  குத்தகை  நடைமுறை விரைந்து  மேற்கொள்ளப்படும்   – பிரதமர் அன்வார்

கோலாலம்பூர், மார்ச் 14 – ஜோகூர் உட்பட வெள்ள தடுப்பு திட்டங்களை மேற்கொள்வதற்காக குத்தகை நடைமுறையில் விரைவான நடவடிக்கை மேற்கொள்ளப்படும் என பிரதமர் டத்தோஸ்ரீ அன்வார் இப்ராஹிம் உறுதியளித்துள்ளார். வரையறுக்கப்பட்ட குத்தகை முறையை அரசாங்கம் அறிமுகப்படுத்தியிருந்தாலும் பல்வேறு மாநிலங்களில் வெள்ளம் ஏற்பட்டதைத் தொடர்ந்து வெள்ள தடுப்பு நடவடிக்கை மேற்கொள்ளப்படுவதற்காக அது தொடர்பாக குத்தகை விவகாரத்தில் விரைவான முடிவு எடுக்கப்படும் என நாடாளுமன்றத்தில் அமைச்சரின் கேள்வி நேரத்தின்போது அவர் கூறினார். ஜோகூர் மட்டுமின்றி, Kelantan, Terengganu மற்றும் கெடாவிலும் வெள்ளத் தடுப்பு திட்டங்களுக்கான குத்தகை விவகாரத்தில் விரைந்து முடிவு எடுக்கப்படும் என அன்வார் கூறினார்.

 Tags
for flood mitigation

projects fast tracked

says PM Anwar

Tender process


குழந்தைகளுக்கு கண் வலியா? அது கோவிட் தொற்றுக்கான அறிகுறி

புதுடில்லி, ஏப் 26 – கோவிட் தொற்றின் புதிய அறிகுறியாக ஒரு வயதுக்கும் குறைவான குழந்தைகள் மற்றும் சிறார்களுக்கு கண்கள் சிவந்து ஒரு வகை கண் வலி நோய் பரவுவது இந்தியாவில் மேற்கொள்ளப்பட்ட ஆய்வின் மூலம் தெரிவந்துள்ளது.

கோவிட்டின் ஒமிக்ரோன் தொற்றினால் குழந்தைகள் மற்றும் சிறார்களுக்கு கண் வலி பரவுவது கண்டுப்பிடிக்கப்பட்டுள்ளது .

சிறார்களுக்கு கண்கள் சிவந்து கண் வலி வருகிறது என்றால் கோவிட் தொற்றுக்கான அறிகுறியாகவும் இது இருப்பதாக மருத்துவ நிபுணர்கள் கூறுகின்றனர்.

எளிதில் பரவக்கூடிய இந்த கண் வலி வரும்போது குழந்தைகள் அல்லது சிறார்கள் கண் வீக்கம், கண்கள் சிவந்து போகுதல், அடிக்கடி கண் எரிச்சல் போன்ற தாக்கங்களுக்கு உள்ளாகின்றனர்.

சூடு அதிகம் இல்லாத வெந்நீரினால் அடிக்கடி கண்களை கழுவுவது, மற்றும் கண் நோய்க்கு மருந்துகளை பெறுவதன் மூலம் இந்த கண் வலிக்கு தீர்வு காண முடியும். தங்களது குழந்தைகள் அல்லது பிள்ளைகளுக்கு கண்களில் மூன்று நாட்கள்வரை கண்வலி நீடித்தால் மருத்துவரின் உதவியை நாடும்படி பெற்றோர்கள் கேட்டுக்கொள்ளப்படுகின்றனர்.

 Tags
conjunctivitis

covid

symptoms

The new


அதி வேகமாக ‘ஸ்கூட்டர்’ ஓட்டி, கிளி கின்னஸ் சாதனை

பல்கேரியா, செப்டம்பர் 14 – அதி வேகமாக ஸ்கூட்டர் ஓட்டிய, ஏழு வயது கிளி ஒன்று கின்னஸ் உலக சாதனை புத்தகத்தில் இடம் பிடித்துள்ளது.

அந்த ஸ்கூட்டரை ஓட்ட அந்த கிளி எடுத்துக் கொண்ட நேரம் வெறும் 14.58 வினாடிகள் மட்டுமே.

சிகோ (Chico) எனும் அந்த கிளி, முதல் முறை ஐந்து மீட்டர் தூரத்தை 17.79 வினாடிகளில் கடந்து முதல் உலக சாதனையை பதிவுச் செய்த வேளை ; ஐந்து நாட்களுக்கு பின்னர் அதே ஐந்து மீட்டர் தூரத்தை 14.58 வினாடிகளில் முடித்து சொந்த சாதனையை முறியடித்ததோடு, புதிய உலக சாதனையையும் பதிவுச் செய்தது.

இத்தாலிய தொலைக்காட்சி நிகழ்ச்சியான லோ ஷோ டெய்யில் பங்கேற்று சிகோ அந்த சாதனையைப் படைத்தது.

சிகோ பிறந்து மூன்று மாதங்களிலிருந்து அதனை வளர்த்து வரும் அதன் உரிமையாளரும், பயிற்சியாளருமான யாவாஷேவ் (Yavashev), இதுபோல இன்னும் பல சாகசங்களை சிகோவால் புரிய முடியுமென கூறியுள்ளார்.

 Tags
Kakaktua pecah rekod dunia

tunggang skuter terpantas


அரசாங்க குத்தகை முறைகேடு ; விளக்கமளிக்க அமைச்சருக்கு மீண்டும் அழைப்பு ; அடுத்தாக அரசியல் கட்சி தலைவர் அழைக்கப்படவுள்ளாரா ?

இலட்சக் கணக்கான பணத்தை உட்படுத்திய அரசாங்க குத்தகை முறைகேடு தொடர்பில், விளக்கமளிக்க ஊழல் தடுப்பு ஆணையம் மீண்டும் அமைச்சர் ஒருவருக்கு அழைப்பு விடுத்துள்ளதாக, உத்துசான் மலேசியா செய்தி வெளியிட்டுள்ளது.

நடுவர் வாயிலாக பணம் கைமாறி இருக்கலாம் என நம்பப்படும் அந்த குத்தகை தொடர்பான விசாரணைக்கு உதவும் பொருட்டு, மேலும் அதிகமானோர் அழைக்கப்படலாம் எனவும் அந்த செய்தியில் குறிப்பிடப்பட்டுள்ளது.

அவர்களில், அமைச்சருடன் நெருங்கிய தொடர்புடைய அரசியல் கட்சி தலைவர் ஒருவரும் அடங்குவார் என கூறப்படுகிறது.

எனினும், ஊழல் தடுப்பு ஆணையத்தின் விசாரணையின் அடிப்படையிலேயே, அந்நபர் அழைக்கப்படுவாரா? இல்லையா? என்பது குறித்து முடிவுச் செய்யப்படும் எனவும் உத்துசான் செய்தி வெளியிட்டுள்ளது.

 Tags
A call to the minister

again to explain

Government Lease Abuse

leader be called next

Will the political party


திருப்பதியில் தரிசணத்திற்கு 30 மணி நேரம் வரை காத்திருக்கும் பக்தர்கள் கூட்டம்

திருப்பதி ஏழுமலையானின் இலவச தரிசனம் பெற பக்தர்கள் கூட்டம் சுமார் 30 மணி நேரம் வரை 7 கி.மீ தூரத்திற்கு காத்திருக்கின்றனர். நீண்ட வார விடுமுறை என்பதால், பக்தர்கள் கூட்டம் அதிகரித்திருப்பதாக கூறப்படுகிறது.

இந்த கூட்ட நெரிசல் ஞாயிற்றுக்கிழமை வரை நீட்டிக்கும் என எதிர்பார்க்க்கப்படுகிறது.

இதனிடையே, சிறப்பு பிறமுகர்களுக்கான தரிசனத்திற்கான விண்ணப்பங்கள் ஞாயிறு வரை ஒத்திவைக்கப்பட்டுள்ளது.

 Tags
Crowds

for darshan

in Tirupati

of devotees

to 30 hours

wait up


சொஸ்மா  திருத்தங்கள் மனித உரிமைகளை  பாதுகாக்க  வேண்டும்  – எம்.பி.க்கள்  கோரிக்கை

கோலாலம்பூர், ஆக 28 – சர்ச்சைக்குரிய சொஸ்மா சட்டத்தை ரத்துச் செய்வதில் அரசாங்கம் போதுமான கடப்பாட்டை கொண்டிருக்காதது குறித்து மனித

உரிமைக்கான ஆசியான் நாடாளுமன்ற உறுப்பினர்கள் தங்களது ஏமாற்றத்தை தெரிவித்தனர். 2012ஆம் ஆண்டின் சொஸ்மா சட்டத்தின் கீழ் எந்தவொரு திருத்தங்களும் அனைத்துலக மனித உரிமை தரங்களுக்கு ஏற்ப இருக்க வேண்டும் என ஆசியான் நாடாளுமன்ற உறுப்பினர்கள் வலியுறுத்தினர். உத்தேச மாற்றங்களுக்கான மசோதா நாடாளுமன்றத்திற்கு கொண்டுவரப்படும்போது அவை நடப்பு சூழ்நிலைக்கு ஏற்ப வளர்ச்சியை பிரதிபலிக்க வேண்டுமே தவிர பின்தங்கிய நிலையில் இருக்கக்கூடாது என அவர்கள் கேட்டுக் கொண்டனர்.

நாடாளுமன்ற உறுப்பினர்கள் உட்பட எவரும் மனித உரிமைகளுக்கு எதிராக அதனை பயன்படுத்தாமல் இருக்க வேண்டும் என ஆசியான் நாடாளுமன்ற உறுப்பினர்கள் இன்று வெளியிட்ட அறிக்கையில் வலியுறுத்தினர். சொஸ்மாவின் கீழ் தடுத்து வைக்கப்படுபவர்களுக்கு ஜாமின் வழங்குவற்கு அனுமதிக்கும் 13ஆவது விதியில் திருத்தம் செய்யப்படும் என சட்ட மற்றும் அமைப்புகளின் சீரமைப்புக்கான துணையமைச்சர் அண்மையில் கூறியிருந்ததைத் தொடர்ந்து இந்த அறைகூவலை ஆசியான் நாடாளுமன்ற உறுப்பினர்கள் விடுத்தனர். சொஸ்மா சட்டத்தின் கீழ் தடுத்து வைக்கப்படுபவர்களுக்கு நீதிமன்றத்தின் முடிவு தெரியும்வரை ஜாமின் வழங்குவதற்கு அனுமதிக்கப்படுவதில்லை.

 Tags
Ensure Sosma amendments

MPs urged

protect human rights


KLCC முன்புறம் சோளத்தை ‘சுட்டு’ விற்கும் அந்நிய நாட்டவரின் ‘துணிச்சலான’ செயல் ; DBKL நடவடிக்கை

கோலாலம்பூர், ஜூலை 4 – நாட்டின் பெருமைக்குரிய சின்னமாக விளங்கும், KLCC – கோலாலம்பூர் கோபுர நுழைவாயிலில், அனுமதியின்றி சோளத்தை சுட்டு விற்கும் நடவடிக்கையில் ஈடுபட்டதால் வைரலான அந்நிய நாட்டவருக்கு எதிராக, DBKL – கோலாலம்பூர் மாநகர் மன்றம் சிறப்பு நடவடிக்கையை மேற்கொண்டுள்ளது.

அதே சமயம், KLCC-யை சுற்றி அமைந்துள்ள, ஜாலான் அம்பாங், ஜாலான் இம்பி, ஜாலான் பி. ரம்லி சுற்று வட்டாரப் பகுதிகளில், அதுபோன்ற நடவடிக்கைகளில் ஈடுபட்டு வந்த அந்நிய நாட்டவர்களுக்கு எதிராகவும் நடவடிக்கை எடுக்கப்பட்டுள்ளதாக, DBKL முகநூல் அறிக்கை வாயிலாக தெரிவித்தது.

குறிப்பாக, உணவு மற்றும் பயன்படுத்தப்பட்ட ஆடைகளை விற்கும் நடவடிக்கையில் ஈடுபட்டிருந்த அந்நிய நாட்டவர்களுக்கு எதிராக பறிமுதல் நடவடிக்கை மேற்கொள்ளப்பட்டதோடு, சுற்றுசூழலை அசுத்தப்படுத்திய குற்றத்திற்காக அபராதமும் விதிக்கப்பட்டது.

அண்மையில், நாட்டின் அடையாள சின்னமாக விளங்கும் KLCC நுழைவாயிலில், அந்நிய நாட்டவர், நெருப்பு மூட்டி சோளத்தை வாட்டி விற்கும் துணிச்சலான செயலை காட்டும் எட்டு வினாடி காணொளி ஒன்று வைரலானது.

அது போன்ற சம்பவங்கள் மீண்டும் நிகழாமல் இருப்பதை உறுதிச் செய்ய, முக்கியமான பகுதிகளில், DBKL அதிகாரிகள் பணியமர்த்தப்பட்டுள்ளனர்.

 Tags
bakar

depan KLCC

jual jagung

Penjaja asing


சீ போட்டியில்    4ஆவது முறையாக  தங்கம் வெல்வேன்    கராத்தே வீரர்   ஷர்மேந்திரன்  உறுதி

கோலாலம்பூர், ஏப் 25 – ஹனோய் சீ போட்டியில் கடந்த ஆண்டு தொடர்ந்து மூன்றாவது முறையாக தங்கப் பதக்கத்தை வென்ற தேசிய கராக்தே வீரரான

R. Sharmendran அடுத்த மாதம் கம்போடியாவில் நடைபெறும் சீ போட்டியிலும் தங்கப் பதக்கத்தை தற்காத்துக் கொள்வதற்கு உறுதிபூண்டுள்ளார். தமக்கு 31 வயதான போதிலும் அது ஒரு தடையல்ல என்பதை சீ போட்டியில் நிருபிக்கப்போவதாக அவர் தெரிவித்தார். கராத்தே போட்டி எனது உணர்வோடு கலந்துவிட்ட ஒன்றாகும். எனவே எதிர்வரும் சீ போட்டியில் நான்காவது முறையாக தங்கப் பதக்கத்திற்கு குறிவைத்திருப்பதாகவும் அந்த இலக்கில் வெற்றி பெறுவதற்காக தாம் தீவிர பயிற்சியில் ஈடுபட்டு வருவதாகவும் Sharmendran கூறினார்.

 Tags
defend

is sure to

Sharmendran

the gold


குறைவான மாணவர்களை கொண்டுள்ள தமிழ்ப்பள்ளிகள் விவகாரம் ; நிரந்தர தீர்வுக் காண கல்வி அமைச்சு முயற்சி

நாடு முழுவதும் குறைவான மாணவர்களை கொண்டுள்ள தமிழ்ப் பள்ளிகள் விவகாரத்திற்கு, நீண்ட கால அடிப்படையிலான தீர்வுக் காணப்படும் என, துணைக் கல்வி அமைச்சர் லிம் உய் யிங் தெரிவித்தார்.

அதற்காக, சம்பந்தப்பட்ட மாநில கல்வி துறைகளுடன் கல்வி அமைச்சு பேச்சு வார்த்தை மேற்கொள்ளுமெனவும் அவர் சொன்னார்.

குறிப்பாக, மாணவர் பற்றாக்குறை பிரச்சனையை எதிர்நோக்கியுள்ள தமிழ்ப் பள்ளிகள் தொடர்ந்து செயல்பட வழிகோலும், நீண்ட கால அடிப்படையிலான தீர்வை கல்வி அமைச்சு ஆராய்ந்து வருகிறது.

“சிக்கலை ஒவ்வொன்றாக ஆராய்ந்து, நிரந்தர தீர்வை ஏற்படுத்துவோம்” என லிம் உறுதியளித்தார்.

முன்னதாக, பேராக், ஈப்போவிலுள்ள குனுங் ராபாட் தமிழ்ப் பள்ளியை அவர் அதிகாரப்பூர்வமாக திறந்து வைத்தார்.

கம்போங் பாஹாரு குனுங் ராபாட் பகுதியில் அமைந்திருந்த அப்பள்ளி தற்போது ஸ்ரீ அம்பாங் பகுதிக்கு இடமாற்றம் செய்யப்படதை அடுத்து, மாணவர்களின் எண்ணிக்கை அதிகரிக்கத் தொடங்கியுள்ளது.

 Tags
Education Ministry

for under-enrolled

SJKT schools

to find long-term solution


ஸ்குவாட் செய்யும்போது 210 கிலோ எடை கழுத்தில் விழுந்து ஜிம் பயிற்சியாளர் மரணம்

இந்தோனேசியா ஜூலை 23 – உடற்பயிற்சி கூடத்தில் ஸ்குவாட் (Squat) செய்தபோது கழுத்தில் எடை விழுந்து இளம் பயிற்சியாளர் உயிரிழந்தார்.

பாலியில் உள்ள பாரடைஸ் பாலி என்ற உடற்பயிற்சி கூடத்தில் 33 வயதான ஜஸ்டின் விக்கி என்பவர் பயிற்சியாளராக பணிபுரிந்து வந்தார். கடந்த 15ம் தேதி சுமார் 210 கிலோ எடையை பார்பெல்லில் வைத்து தோல்களில் சுமந்தடி ஸ்குவாட் செய்ய முயன்றார்.

எடையை சுமந்தபடி நிமிர்ந்து நிற்க முடியாதபோது, நிலைதடுமாறி ஜஸ்டினின் கழுத்தில் பார்பெல்

வேகமாக விழுந்துள்ளது.

இதில் கழுத்தின் எலும்பிலும், இதயம் மற்றும் நுரையீரல் செல்லும் நரம்பிலும் பலத்த காயம் ஏற்பட்டது. மருத்துவமனையில் தீவிர சிகிச்சை செய்யப்பட்ட போதும் அவர் உயிரிழந்தார்.

“ஜஸ்டின், உத்வேகம் மற்றும் உந்துதலின் கலங்கரை விளக்கமாக இருந்தார்” என்று பாரடைஸ் பாலி உடற்பயிற்சி கூடம் அவரை நினைவு கூர்ந்துள்ளது.

 Tags
dies after freak barbell mishap

in gym

Well-known Indonesian fitness influencer


ஏரியில் விழுந்த காரிலிருந்து மூவரை காப்பாற்றிய ஆடவருக்கு பாராட்டுகள் குவிகின்றன

ஜொகூர், பத்து பஹாட்டிலுள்ள, மெர்டேக்கா ஏரியில் விழுந்த மைவி காரில் சிக்கிக் கொண்டவர்களை காப்பாற்ற நபர் ஒருவர் அந்த ஏரியில் குதித்த சம்பவம் பலரது கவனத்தை ஈர்த்தது.

43 வயது சுஹைனி முஹமட் சடாலி எனும் அந்நபர், முன்னதாக சம்பந்தப்பட்ட ஏரிப் பகுதியை காரில் வலம் வந்த போது, மூவர் பயணித்த மைவிக் கார் ஒன்று ஏரியில் விழுவதை கண்டுள்ளார்.

அக்காரை ஆடவர் ஒருவர் செலுத்திய வேளை ; பயணிகள் இருக்கையில் அமர்ந்திருந்த பெண் அழுதுக் கொண்டே உதவிக் கேட்டு கூக்குரல் இட்டுள்ளார்.

அதனைக் கண்டவுடன் சற்றும் தாமதிக்காமல், ஏரியில் குதித்து அவர்களுக்கு உதவ முயன்றதாக சுஹைனி தெரிவித்தார். காரை செலுத்திய ஓட்டுனரை மீட்டு சுஹைனி கரை சேர்த்த வேளை ; அங்கிருந்த பொதுமக்கள் உதவியுடன் காரில் இருந்த இரு பெண்களும் மீட்கப்பட்டனர்.

நேற்று பிற்பகல் மணி 1.30 வாக்கில் நிகழ்ந்த அச்சம்பவத்தில், யாரும் காயமடையவில்லை. முன்னதாக, ஆற்றில் விழுந்த காரிலிருந்து சுஹைனி மூவரை காப்பாற்றும் புகைப்படங்கள் வைரலானதோடு, பலரது பாராட்டுகளையும் பெற்றது குறிப்பிடத்தக்கது.

 Tags
help

jump

lake

Reluctant

victim fall


மும்பையில் ராட்சத கிரேன்  சரிந்த விபத்து  இரு தமிழக  பொறியியலாளர்கள் உட்பட 20 பேர் மரணம்

மும்பை, ஆக 2 – மும்பையில் சம்ருதி விரைவு சாலைப் பகுதியில் சாபுர் என்ற இடத்தில் நடைபெற்றுவரும் கட்டுமானப் பகுதியில் ராட்சத கிரேன் சரிந்து விழுந்ததில் மாண்டவர்களின் எண்ணிக்கை 20 ஆக உயர்ந்துள்ளது. இரண்டு தூண்களுக்கு மத்தியில் கான்கிரீட் தளத்தை தூக்கி வைப்பதற்காக பயன்படுத்தப்படும் கிர்டர் என்ற ராட்சத இயந்திரம் திடீரென சரிந்து விபத்துக்குள்ளானது. இந்த விபத்தில தமிழ் நாடு கிருஷ்ணகிரி மாவட்டம் போகனப்பள்ளி ஊராட்சி வி,ஐ.பி நகரைச் சேர்நத 36 வயது சந்தோஷ், மற்றும் நாகை மாவட்டம் வேதாரண்யத்தைச் சேர்ந்த 23 வயது கண்ணன் ஆகிய இரு பொறியியலாளர்கள் இறந்தது அவர்களது குடும்ப உறுப்பினர்களிடையே பெரும் அதிர்ச்சியை ஏற்படுத்தியுள்ளது. இந்த விபத்து தொடர்பாக கட்டுமான நிறுவனம் மீது போலீசார் வழக்குப் பதிவு செய்துள்ளதோடு இது தொடர்பாக தீவிர விசாரணை நடத்தி வருகின்றனர்.

 Tags
Crane tragedy

in Bombay


முந்திச் செல்ல முற்பட்ட வாகனத்தை தடுக்க முயன்றதால் சாலையோரத்தில் மூன்று ஆடவர்கள் கைகலப்பு

திரங்கானு, டுங்கூனில், முந்திச் செல்ல முற்பட்ட வாகனமோட்டி ஒருவருக்கு, மற்றொரு வாகனமோட்டி வழி தர மறுத்ததே, கைகலப்புக்கு காரணம் என கூறப்படுகிறது.

நேற்று காலை மணி 8.30 வாக்கில், சுல்தான் மிசான் சைனால் அடிபிடின் போலிடெக்னிக் அருகே சாலையோரத்தில் மூன்று ஆடவர்கள் கைகலப்பில் ஈடுபட்ட காணொளி ஒன்று சமூக ஊடகங்களில் வைரலானது.

அவ்வழியே சென்ற மற்றொரு வாகனமோட்டி அச்சம்பவம் தொடர்பான காணொளியை சமூக ஊடகத்தில் பதிவிட்ட வேளை ; அது தொடர்பில் கைகலப்பில் ஈடுபட்ட இரு தரப்புகளிடமிருந்தும் புகார் கிடைத்திருப்பதை டுங்கூன் மாவட்ட போலீஸ் தலைவர் சுப்ரிடெண்டன் பஹாருடின் அப்துல்லா உறுதிப்படுத்தினார்.

குற்றம் நிரூபிக்கப்பட்டால், ஈராண்டுகள் வரையிலாக சிறைத் தண்டனை அல்லது அபராதம் அல்லது இரண்டுமே விதிக்கப்படலாம்.

 Tags
a right-of-way

because vehicles

collided

were not given


முகக் கவசம் அணிவதால், பள்ளிகளில் தொற்று பரவலை கட்டுப்படுத்த முடியுமா? ; சுகாதார அமைச்சு ஆதாரத்தை காட்ட வேண்டும்

பள்ளிகளில், முகக் கவசம் அணியும் உத்தரவை அமல்படுத்துவதற்கு முன், அதனால் உண்மையில் கோவிட்-19 தொற்றை கட்டுப்படுத்த முடியும் என்பதற்கான ஆதாரத்தை, அரசாங்கம் வழங்க வேண்டுமென, முன்னாள் சுகாதார துணையமைச்சர் டாக்டர் லீ பூன் சைய் கேட்டுக் கொண்டுள்ளார்.

பள்ளிகளில் முகக் கவசம் அணிவதை கட்டாயமாக்குவது தொடர்பில், சுகாதார அமைச்சர் டாக்டர் சலிஹா முஸ்தபா முன் வைத்த பரிந்துரை தொடர்பில், அவர் அவ்வாறு கருத்துரைத்தார்.

பள்ளிகளில், கோவிட்-19 தொற்று பரவலை, முகக் கவசம் கட்டுப்படுத்தும் என்பதை நிரூபிக்கும் தரவுகளை, சுகாதார அமைச்சு வெளியிட வேண்டும்.

முகக் கவசம் அணிவதால், தொற்று பரவலை தடுக்க முடியும் என்பதை தாம் நம்பவில்லை என குறிப்பிட்ட லீ, தரவுகள் அடிப்படையிலேயே எந்த ஒரு முடிவும் எடுக்கப்பட வேண்டும் என்றார்.

 Tags
Can wearing face

Ministry of Health

of infection in schools

shields control the spread

to show evidence


7 பச்சிளம் குழந்தைகளை கொன்ற கொடூர தாதிக்கு ஆயுள் தண்டனை

இங்கிலாந்து, ஆகஸ்ட் 22 – இங்கிலாந்தில் தாதி ஒருவர் பச்சிளம் குழந்தைகளை தொடர்ச்சியாக கொன்ற சம்பவம் பரபரப்பை ஏற்படுத்திய நிலையில், அவருக்கு ஆயுள் தண்டனை வழங்கப்பட்டது.

இங்கிலாந்தின் வடமேற்கு பகுதியில் மருத்துவமனையில் கடந்த 2015 முதல் 2016 வரையிலான காலகட்டத்தில் வழக்கத்துக்கும் அதிகமாக மகப்பேறு பிரிவில் பிறந்த குழந்தைகள் உயிரிழந்தன.

அப்போது குழந்தைகள் பிரிவில் செவிலியராக வேலை பார்த்து வந்த லூசி லெட்பி என்ற பெண், குழந்தைகளை கொன்றது தெரியவந்தது.

7 குழந்தைகளை கொன்றது, 6 குழந்தைகளை கொல்ல முயன்றது ஆகியவை சந்தேகத்துக்கு இடமில்லாமல் நிரூபிக்கப்பட்டது.

போலீஸ் அதிகாரிகள் லூசி லெட்பியின் வீட்டை ஆய்வுசெய்தபோது, அவரது கையால் எழுதப்பட்ட ஆவணங்கள் சிக்கின.

அதில் “நான் கெட்டவள், இந்த கொலையை நான்தான் செய்தேன்” என்று குறிப்பிட்டிருந்தார்.

இதையடுத்து 2018ஆம் ஆண்டு லெட்பி கைதுசெய்யப்பட்டார்.

இந்த குற்றச்சாட்டுகளை லூசி லெட்பி மறுத்திருக்கிறார் என்பதும் குறிப்பிடத்தக்கது.

 Tags
and attempted murders of 6

British nurse Lucy Letby imprisoned for life

for the murders of 7 babies


நெடுஞ்சாலையில் பயணித்துக் கொண்டிருந்த Aruz வாகனத்திலிருந்து விழுந்த மலைப்பாம்பு ; வாகனமோட்டிகள் அதிர்ச்சி

கோலாலம்பூர் – காராக் நெடுஞ்சாலையில் பயணித்துக் கொண்டிருந்த புரோடூவா ஆருஸ் (Aruz) SUV ரக வாகனத்திலிருந்து, மலைப்பாம்பு ஒன்று திடீரென சாலையில் விழுந்த சம்பவம், பெரும் பரபரப்பை ஏற்படுத்தியுள்ளது.

ஹரி ராயா கொண்டாட்டத்திற்கு முதல் நாள் அல்லது இம்மாதம் 21-ஆம் தேதி அச்சம்பவம் நிகழ்ந்ததாக கூறப்படுகிறது.

சம்பந்தப்பட்ட Aruz வாகனத்தின் பின்னால் பயணித்த வாகனத்தின் Dashcam வாயிலாக பதிவுச் செய்யப்பட்ட அச்சம்பவம் தொடர்பான காணொளி, டிக் டாக்கில் வைரலாகியுள்ளது.

அந்த காணொளிக்கு கீழ், இணைய பயனர்கள் பலர் தொடர்ந்து அச்சத்தையும், அதிர்ச்சியையும் வெளிப்படுத்தும் கருத்துகளை பதிவிட்டு வருகின்றனர்.

 Tags
Aruz

fall from

python

surprised

to see


அனைத்துலக நட்புமுறை  காற்பந்து போட்டி; சிரியாவுடன் மலேசியா  சமநிலைக் கண்டது

கோலாலம்பூர், செப் 8 – சீனாவின் செங்டு விலுள்ள ஈஸ்ட் டவுன் ஈஸ்ட் டவுன் காற்பந்து விளையாட்டரங்கில் நடைபெற்ற அனைத்துலக நட்புமுறை காற்பந்து போட்டியில் கடுமையான போராட்டத்திற்குப் பின் பயிற்சியாளர் இளவரசன் தலைமையிலான மலேசிய காற்பந்து குழு 2 -2 என்ற கோல் கணக்கில் சிரியாவுடன் சமநிலைக் கண்டது. இதன்வழி இந்த ஆண்டில் இதுவரை தோல்வி அடையாத சாதனையை ‘Harimau Malaya’ குழு தொடர்ந்து நிலைநாட்டிக் கொண்டது.

தேசிய காற்பந்து குழு நான்கு ஆட்டங்களில் நான்கு வெற்றிகளைப் பதிவு செய்துள்ளது. துர்க்மெனிஸ்தான், ஹாங் காங், சாலமன் தீவுகள் மற்றும் பாப்புவா நியூ கினி ஆகிய நான்கு குழுக்களுக்கு எதிரான ஆட்டத்திலும் மலேசியக் குழு வெற்றி பெற்றுள்ளது. இதன்வழி உலக தர வரிசைப் பட்டியலில் மலேசிய காற்பந்து குழு 136ஆவது இடத்தை பெற்றுள்ளது. கடந்த ஜூன் மாதம் மலேசிய காற்பந்து அணி 4 – 1 என்ற கோல் கணக்கில் சாலமன் தீவுகள் குழுவையும் , அதன் பிறகு பாப்புவா நியூ கினி குழுவை 10 -0 ( சுழியம்) என்ற கோல் கண்கில் மலேசியா வீழ்த்தியது.

 Tags
anak buah

Pan Gon

tabik

tunjuk belang


மரணத்தை இப்படிதான் நினைவுப்படுத்த வேண்டுமா? ; பாம்புடன் புதைக்கப்பட்ட யூடியூபர் மரணத்தின் விளிம்பிற்கு சென்று திரும்பிய சோதனை

இந்தோனேசியா, ஜகார்த்தாவில், விநோதமான பரிசோதனை வாயிலாக தமது “மரணத்தை நினைவுப்படுத்த” விரும்பிய யூடியூபர் ஒருவரின் எண்ணம் ஈடேறாமல் போனது.

Gilang Barbie எனும் அந்த ஆடவர், பெரிய பாம்பு ஒன்றுடன் கல்லறையில் உயிருடன் புதைக்கப்பட்டார்.

அவரது அந்த துணிச்சலான செயலை, பாதுகாப்பு படையினர் உடன் இருக்க பொதுமக்கள் நேரடியாக காணும் வாய்ப்பை பெற்றனர்.

உண்மையான சடலத்தை போல துணியால் சுற்றப்பட்ட அந்த ஆடவர், ‘புதைக்கப்பட்ட’ பிறகு தனது நிலை குறித்து பகிர்ந்து கொள்ள தொடர்பு சாதனத்தை அணிந்திருந்தார்.

எனினும், அந்த பரிசோதனை விபரீதத்தில் முடிந்ததை குறிக்கும் வகையில், திடீரென உதவிக் கோரி அலரும் சத்தம், அங்கு திரண்டிருந்தவர்களை அதிர வைத்தது.

பிராணவாயு தீர்ந்து போனதோடு, உடன் இருந்த பாம்பு சுற்றி வளைக்கத் தொடங்கியதால், மூச்சுத் திணறலுக்கு இலாக்கான அவ்வாடவர் பீதியில் அலற தொடங்கியதாக கூறப்படுகிறது.

அதனால், அதிசயத்தை காண திரண்டிருந்தவர்கள், கல்லறையை தோண்டி Barbie-யை வெளியே எடுக்க வேண்டிய கட்டாயம் ஏற்பட்டது.

எனினும், 12 லட்சத்துக்கும் அதிகமானோர் பின் தொடரும் சமூக ஊடக பிரபலமான Barbie, கல்லறையிலிருந்து

வெளியே எடுக்கப்பட்டபோது சுயநினைவின்றி காணப்பட்டதால் அவர் உடனடியாக மருத்துவமனைக்கு கொண்டு செல்லப்பட்டார்.

“பாம்பு சுற்றிய நிலையில் உயிருடன் புதைக்கப்பட்ட யூடியூபர் வைரல்” என பெயரிடப்பட்டிருக்கும் அந்த “சாகச” காணொளியை இதுவரை 40 கோடி பேர் பார்வையிட்டுள்ள வேளை ; பல்வேறு எதிர்மறையான கருத்துகளும் தொடர்ந்து பதிவிடப்பட்டு வருகின்றன.

 Tags
buat 'eksperimen'

ditanam hidup-hidup dengan ular

YouTuber


பெண்ணை அவமானப்படுத்திய குற்றச்சாட்டில் இருந்து வழக்கறிஞர் சிவராஜ் விடுவிப்பு

கோலாலம்பூர், பிப் 9 – நான்காண்டுகளுக்கு முன்பு பெண் ஒருவரை அவமானப்படுத்திய குற்றச்சாட்டில் இருந்து , வழக்கறிஞர் ஆர். சிவராஜ் விடுவிக்கப்பட்டார்.

வழக்கு தொடுத்தவரான முன்னாள் வழக்கறிஞரான சம்பந்தப்பட்ட பெண் நீதிமன்றத்துக்கு வரத் தவறியதை அடுத்து, சிவராஜை , மாஜிஸ்திரேட் Iskandar Zainol குற்றச்சாட்டில் இருந்து விடுவித்தார்.

2019-ஆம் ஆண்டு, தங்கும் விடுதி ஒன்றில் வழக்கு தொடுத்த பெண்ணுக்கு எதிராக தரக்குறைவான வார்த்தைகளைப் பயன்படுத்தியதாக சிவராஜ் மீது குற்றம் சாட்டப்பட்டிருந்தது.

 Tags
insulting women

Lawyer free

of accusations of


1.17 மில்லியன் ரிங்கிட்  மதிப்பிலான மதுபானங்கள்  கடத்தல் முயற்சி

போர்ட் கிள்ளான், ஜூன் 18 – கடந்த மாதம் மே 26 மற்றும் 31-ஆம் தேதி, போர்ட் கிள்ளானில் சுங்கத்துறை நடத்திய சோதனை நடவடிக்கையில் சுமார் 1.17 மில்லியன் ரிங்கிட் மதிப்பிலான மதுபானங்களை கடத்தி செல்ல முயன்ற 2 கன்டெய்னர்கள் பறிமுதல் செயப்பட்டது.

சுங்கத்துறை நடத்திய முதல் கட்ட சோதனை நடவடிக்கையில் 26,160 லிட்டர் மற்றும் 111,120 ரிங்கிட் மதிப்பிலான மதுபானங்கள கைப்பற்றப்பட்டுள்ளது என சுங்கத்துறை அமலாக்க நடவடிக்கை அதிகாரி Wong Pun Sian, தெரிவித்துள்ளார்.

அதனை தொடர்ந்து , 31-ஆம் தேதி அவர்கள் நடத்திய இரண்டாம் கட்ட சோதனை முடிவில் 12,616.20 லிட்டர் மற்றும் 93,940 ரிங்கிட் மதிப்பிலான மதுபானங்கள் பறிமுதல் செய்யப்பட்டுள்ளதாக அவர் கூறினார்.

சுங்கத்துறை தகவலின் அடிப்படையில், அண்டை நாடுகளிலிருந்து மீன்பிடி

உபகரணங்கள் என கூறப்பட்டு நாட்டிற்குள் கொண்டுவர முயற்சிக்கப்பட்டுள்ளது.

மேலும் இக்குற்றத்தை சுங்கத்துறை 1967-ஆம் ஆண்டு 135-ஆவது விதியின் கீழ் விசாரணை செய்யப்படும்

 Tags
Attempted smuggling

of liquor

worth 1.17 million ringgit


பொங்கலை சிறுமைப்படுத்துவதா  ?

கோலாலம்பூர், ஜன 16 – துர்நாற்றம் வீசும் கால்வாய்களை சுத்தபடுத்தவும் குப்பைகளை அகற்றவும் பயன்படுத்தப்படும் மண்வாரி இயந்திரத்தில் பொங்கல் வைப்பதா என கொதித்தெழுந்திருக்கின்றனர் நெட்டிசன்கள்.

மண்வாரி இயந்திரத்தைக் கொண்டு , பால் ஊற்றி, இயந்திரத்தின் ஒரு பகுதியிலேயே , நெருப்பு மூட்டி பொங்கல் வைக்கும் காணொலி ஒன்று வைரலாகி வருகிறது.

கெடாவில் நடந்ததாக கூறப்படும் இந்த சம்பவம் பெரும் பரபரப்பை ஏற்படுத்தியுள்ளது.

நமது மரபுக்கும் மாண்பிற்கும் இழிவு ஏற்படுத்தியுள்ளதாக குமுறி இருக்கின்றனர் பொதுமக்கள் .

 Tags
humiliating

pongal


2021 முதல் இலவசமாக தங்கி இருக்கும் வாடகை வீட்டை விற்க முயலும் நபர் ; இணையவாசிகள் கொந்தளிப்பு

பெட்டாலிங் ஜெயா, ஆகஸ்ட்டு 14 – தாம் வாடகைக்கு இருக்கும் வீட்டை விற்கப் போவதாக, சமூக ஊடகத்தில் பதிவிட்டுள்ள நபர் ஒருவரின் செயல் கடும் கண்டனத்திற்கும், விமர்சனங்களுக்கும் இலக்காகியுள்ளது.

கடந்த பல ஆண்டுகளாக அந்த வீட்டில் தங்கி இருக்கும் அந்நபர், 2021-ஆம் ஆண்டுக்கு பின்னர் வீட்டின் உரிமையாளரை அடையாளம் காண முடியாமல் போனதை தொடர்ந்து, அங்கு இலவசமாக தங்கியிருப்பதாகவும் குறிப்பிட்டுள்ளார்.

அதனால், ரவாங்கில் தாம் வாடகைக்கு எடுத்திருக்கும் அந்த வீட்டை எப்படி விற்பது? நீண்ட காலமாக அவ்வீட்டில் வசிப்பதால், அதனை விற்றால் தமக்கு ஏதேனும் பங்கு கிடைக்குமா? இல்லையென்றால், மற்றவருக்கு அந்த வீட்டை தம்மால் வாடகைக்கு விட முடியுமா? என அடுக்கடுக்காக கேள்விகளை கேட்டுள்ள அந்நபருக்கு, கண்டனங்கள் குவிந்து வருகின்றன.

“மற்றவரின் சொத்து. இலவசமாக குடியிருப்பது மட்டுமல்லாமல் அதை விற்க முயற்சியா? எளிதாக வாழ்க்கையை நகர்த்துகிறீர்கள்” என இணைய பயனர் ஒருவர் பதிவிட்டுள்ள வேளை ;

“பல ஆண்டுகளாக இலவசமாக வசிப்பதே அதிகபட்சம். அதை விற்க முயலும் நீங்கள் பாவ புண்ணியத்திற்கு பயப்படவில்லையா?” என மற்றொருவர் கேள்வி எழுப்பியுள்ளார்.

 Tags
penyewa cuba jual rumah disewa

Tinggal percuma sejak 2021


வீட்டின் கூரை மேல் விழுந்தது விண்கல்லா?

அமெரிக்கா, நியூ ஜெர்சியிலுள்ள, வீடொன்றின் கூரை மீது விண்கலம் விழுந்திருக்கலாம் என அதிகாரிகள் சந்தேகிக்கின்றனர்.

வீட்டின் கூரை மீது சிக்கிக் கொண்டிருந்த அந்த விண்கலம் பின்னர் படுக்கையறையில் விழுந்ததாக கூறப்படுகிறது.

Eta Aquariids எனப்படும் விண்கல் அல்லது எரிகல் பொழிவிற்கும் அதற்கும் தொடர்பு இருக்கலாம் என அதிகாரிகள் சந்தேகித்தாலும், அப்பொருளின் உண்மையான தன்மையை கண்டறிய நியூ ஜெர்சி போலீசார் விசாரணை மேற்கொண்டுள்ளனர்.

Eta Aquariids விண்கல் மழை என்பது ஆண்டுதோறும் ஏற்படும் ஒரு நிகழ்வு ஆகும். விண்கல் மழை பொழியும் போது, அதிலிருந்து வால் நட்சத்திரங்கள் பூமியின் வளிமண்டலத்தில் விழுவது வழக்கமாகும்.

 Tags
A meteor fell on

of the house?

the roof


சகோதரத்துவத்தை  தொடர்ந்து பேணிக் காப்போம்  – சிவகுமார்

கோலாலம்பூர், ஏப் 22 – பல்லின மக்கள் வாழும் மலேசியத் திருநாட்டில் நாம் அனைவரும் சகோதரத்துவத்தை தொடர்ந்து பேணி காக்க வேண்டும் என மனித வள அமைச்சர் வி.சிவகுமார் கேட்டுக்கொண்டார். நோன்பு பெருநாளை கொண்டாடி மகிழும் அனைத்து முஸ்லிம் பெருமக்களுக்கும் அவர் தமது நோன்பு பெருநாள் வாழ்த்துக்களையும் தெரிவித்துக் கொண்டார். நோன்பு பெருநாளை முன்னிட்டு பிரதமர் டத்தோஸ்ரீ அன்வார் இப்ராஹிம் அறிவித்திருக்கும் பல்வேறு சலுகைகள் நோன்பு பெருநாளை கொண்டாடுவோருக்கு நிச்சம் இரட்டிப்பு மகிழ்ச்சியை கொடுத்திருக்கும் என்றும் சிவக்குமார் நம்பிக்கை தெரிவித்தார். அன்வார் இப்ராஹிம் தலைமையிலான ஒற்றுமை அரசாங்கம் அனைத்து இன மக்களையும் அரவணைத்து சிறப்பாக நாட்டை வழி நடத்தி வருகிறது. அந்த வகையில் மலேசியர்கள் அனைவரும் விட்டு கொடுக்கும் மனப்பான்மையுடன் வாழ வேண்டும் என்று தமது நோன்பு பெருநாள் வாழ்த்துச் செய்தியில் சிவகுமார் வலியுறுத்தினார்.

 Tags
alive

Let's keep

Siva Kumar

the brotherhood